cyanic-selkie/wikianc huggingface dataset:
জে. কে. ৰাউলিং
অনুপ্ৰেৰণা আৰু মাতৃ বিয়োগ
এমনেষ্টী ইণ্টাৰনেচনেলত কাম কৰাৰ পিছত ৰাউলিং আৰু তেওঁৰ সংগী মানচেষ্টাৰলৈ উঠি যোৱাটোকে ঠিক কৰিলে। ১৯৯০ চনত তেওঁলোক লণ্ডনৰপৰা মানচেষ্টাৰলৈ ৰাওনা হওঁতে ৰেলগাড়ীখনৰ চাৰিঘণ্টা পলম হৈছিল। তাতেই ৰাউলিঙৰ মনলৈ যাদুৰ এখন বিদ্যালয়ত পঢ়া ল'ৰা এজনৰ ধাৰণা মনলৈ আহে। এইদৰেই হেৰী পটাৰৰ কাহিনীৰ জুমুঠিটোৱে গঢ় লয়। তেওঁ দ্য ব'ষ্টন গ্ল'বক জানিবলৈ দিয়ে যে প্ৰথমতে শিশু হেৰীৰ কথা তেওঁৰ মনত খেলাইছিল। তাৰপাছতেই বিভিন্ন চৰিত্ৰ আৰু কাহিনীভাগ মনলৈ আহিবলৈ ধৰে। ৰাউলিঙে ক্লেপহাম জাংচনৰ বাসস্থান গৈ পোৱাৰ প্ৰায় লগে লগেই কাহিনীটো লিখিবলৈ আৰম্ভ কৰে। সেই বছৰৰে ডিচেম্বৰ মাহত লেখিকাগৰাকীৰ মাতৃ দুৰাৰোগ্য ৰোগত (multiple sclerosis) আক্ৰান্ত হৈ পৰলোকগামী হয়। তেওঁ নিজে কৈছে যে মাতৃ এনক তেওঁ লিখি থকা হেৰী পটাৰৰ বিষয়ে একো জনোৱা নাছিল।  মাকৰ মৃত্যুৱে ৰাউলিঙৰ লেখনিতো গভীৰ প্ৰভাৱ পেলায়। ৰাউলিঙে ব্যক্ত কৰিছে যে শৃংখলাটোৰ প্ৰথমখন গ্ৰন্থত তেওঁ হেৰীৰ মৰ্মবেদনাৰ কথা বিশদভাৱে বৰ্ণাইছে কিয়নো তেওঁ এই বিষয়ে ভালদৰে অনুভৱ কৰিব পাৰে।
বিবাহ
ইয়াৰ পিছতে তেওঁ বিদেশী ভাষা হিচাপে ইংৰাজী বিষয়ৰ শিক্ষকতা কৰিবলৈ পৰ্টুগালৰ পৰ্ট'লৈ আহে। তাতেই ১৯৯২ চনৰ ১৬ অক্টোবৰত পৰ্টুগীজ সাংবাদিক জৰ্জ এৰেণ্টিছৰ (George Arantes) সৈতে বিবাহপাশত আৱদ্ধ হয়। ১৯৯৩ চনৰ ২৭ জুলাইত তেওঁলোকৰ সন্তান জেচিকা ইছাবেল ৰাউলিং এৰেণ্টিছৰ জন্ম হয়। একে বছৰৰে নৱেম্বৰ মাহত দুয়োৰে বিচ্ছেদ ঘটে আৰু ডিচেম্বৰত নিজ কন্যাৰে সৈতে ৰাউলিং স্কটলেণ্ডৰ এডিনবাৰ্গলৈ গুচি আহে। তাতে তেওঁৰ ভগ্নী ডিয়েনো থাকিছিল।
সেই সময়ত, অৰ্থাৎ স্নাতক হোৱাৰ সাত বছৰৰ পাছত তেওঁ নিজকে চৰম অকৃতকাৰ্য ব্যক্তিৰ দৰে অনুভৱ কৰে। তেওঁৰ নিজা ভাষাত "the biggest failure I knew." তেওঁৰ বিবাহিত জীৱন অসফল হৈছিল আৰু এটি নাবালক শিশু লৈ তেওঁ নিবনুৱা অৱস্থাত থাকিবলগাত পৰিছিল। তথাপি তেওঁ এই বিফলতাকে মুক্তি লাভৰ চাবি-কাঠীৰূপে ল'লে আৰু নিজৰ পুৰণি টাইপ ৰাইটাৰটোৰ সহায়ত আধৰুৱা কাহিনীটো গঢ় দিলে।
এই সময়ছোৱাত মানসিক ডিপ্ৰেছনৰ বলি হৈ তেওঁ আত্মহত্যাৰ কথাও ভাবিছিল। এই মানসিক অস্থিৰতাই তেওঁৰ মনলৈ প্ৰথমে ডিমেণ্টৰৰ ধাৰণা আনি দিয়ে আৰু তেওঁ হেৰী পটাৰ শৃংখলাত এই জীৱনশক্তি শোহণকাৰী প্ৰাণীৰ জন্ম দিয়ে।
স্কটলেণ্ডত শিক্ষকতা কৰিবলৈ এবছৰীয়া স্নাতকোত্তৰ উপাধিৰ (postgraduate certificate of education) প্ৰয়োজন হোৱা হেতুকে ৰাউলিঙে ১৯৯৫ চনৰ আগষ্টত এডিনবাৰ্গ বিশ্ববিদ্যালয়ৰ ম'ৰে হাউছ স্কুল অফ এডুকেচনত নামভৰ্ত্তি কৰে। তাৰ পূৰ্বে তেওঁ প্ৰথমখন কিতাপো সম্পূৰ্ণকৈ লিখি উলিয়ায়। তেওঁ এডিনবাৰ্গৰ বিভিন্ন কেফেত বহি লিখা-মেলা কৰিছিল। ইয়াৰ ভিতৰত নিকলছনছ কেফে, দ্য এলিফেণ্ট হাউচ আদি উল্লেখযোগ্য। বহুলোকে কৈছিল যে ৰাউলিঙৰ ভাড়ালৈ লোৱা ফ্লেট শীত-তাপ নিয়ন্ত্ৰিত নহয় বাবেই তেও কেফেসমূহত লিখা-মেলা কৰিছিল। ২০০১ চনৰ বিবিচিৰে (BBC) হোৱা এক সাক্ষাৎকাৰত তেওঁ এই কথা অস্বীকাৰ কৰি কয় যে তেওঁ নিজ কন্যাক টোপনিত ৰাখি লিখা কাম আগবঢ়াই নিবলৈহে কন্যাসহ কেফেলৈ আহিছিল।
১৯৯৫-২০০০ চন
১৯৯৫ চনত পুৰণি টাইপ ৰাইটাৰটোৰ সহায়তে ৰাউলিঙে হেৰী পটাৰ এণ্ড দ্য ফিল'চফাৰ্ছ ষ্ট'ন পূৰাকৈ লিখি উলিয়ায়। ব্ৰায়'নি ইভেনছ (Bryony Evens) নামৰ পাঠক এজনক গ্ৰন্থখনৰ প্ৰথম তিনিটা অধ্যায় পঢ়ি চাবলৈ দিওঁতে তেওঁৰ পৰা পোৱা উৎসাহজনক সঁহাৰিত ক্ৰিষ্ট'ফাৰ লিটল লিটাৰেৰী এজেণ্টছ নামৰ প্ৰতিষ্ঠানটো গ্ৰন্থখনৰ প্ৰকাশৰ বাবে আগবাঢ়ি আহিল। ৰাউলিঙৰ হৈ উক্ত প্ৰতিষ্ঠানটোৱে যথাক্ৰমে বাৰটা প্ৰকাশন গোষ্ঠীৰ কাষ চাপিল। কিন্তু তেওঁলোক আটায়ে ফিল'চফাৰ্ছ ষ্ট'নৰ পাণ্ডুলিপি নাকচ কৰিলে। তাৰ এবছৰৰ পিচত লণ্ডনৰ এক সৰু প্ৰকাশন গোষ্ঠী ব্লুমছবেৰীয়ে গ্ৰন্থখন প্ৰকাশৰ দায়িত্ব ল'লে আৰু তাৰ সম্পাদক বেৰী কানিঙহামে (Barry Cunningham) তেওঁক ১৫০০ পাউণ্ড অগ্ৰিম ধন আদায় দিলে।  প্ৰথমতে ব্লুমছবেৰীৰ মুৰব্বীয়ে তেওঁৰ ৮ বছৰীয়া কন্যা এলিচ নিউটনক (Alice Newton) পাণ্ডুলিপিৰ প্ৰথম অধ্যায়টো পঢ়ি চাবলৈ দিছিল। এলিচে তাকে পঢ়িয়েই পৰৱৰ্ত্তী অংশটো বিচৰাত তেওঁ গ্ৰন্থখনৰ ভৱিষ্যত জনপ্ৰিয়তা সম্পৰ্কে পতিয়ন গৈ পাণ্ডুলিপিটো প্ৰকাশৰ বাবে লয়। কানিঙহামৰ মতে সেই সময়ত তেওঁলোক গ্ৰন্থখন ছপাবলৈ সন্মত হয় যদিও তেওঁ ৰাউলিঙক নিয়মীয়া চাকৰি এটা যোগাৰ কৰিবলৈহে পৰামৰ্শ দিছিল। কিয়নো তেওঁৰ ধাৰণা আছিল যে শিশু উপযোগী লেখনিৰে ৰাউলিঙৰ পৰ্যাপ্ত উপাৰ্জনৰ সম্ভাৱনা নিচেই তাকৰ। পিছলৈ, ১৯৯৭ চনত ৰাউলিঙে সাহিত্যচৰ্চা আগুৱাই নিবলৈ স্কটিচ আৰ্ট কাউঞ্চিলৰ পৰা ৮০০০ পাউণ্ড আৰ্থিক অনুদান লাভ কৰে। ১৯৯৮ চনৰ আৰম্ভণিতে গ্ৰন্থখনৰ প্ৰকাশন স্বত্বৰ বাবে আমেৰিকাত এক নীলাম অনুষ্ঠিত কৰা হয় আৰু স্কলাষ্টিক কৰ্পৰেচনে (Scholastic Inc.) ১০৫০০০ ডলাৰেৰে সেই স্বত্ব নিজহাতলৈ আনে।
১৯৯৭ চনৰ জুন মাহত ব্লুমছবেৰীয়ে ফিলচফাৰ্ছ ষ্ট'নৰ ১০০০টা কপি ছপা কৰে। তাৰে ৫০০ কপি বিভিন্ন গ্ৰন্থাগাৰলৈ পথোৱা হয়। বৰ্ত্তমান সময়ত এনে একোটা কপিৰ মূল্য ১৬০০০ পাউণ্ড আৰু ২৫০০০ পাউণ্ড। প্ৰকাশৰ পাঁচোটা মাহৰ পিচতেই কিতাপখনে নেচলে স্মাৰ্টিজ বুক প্ৰাইজ লাভ কৰে। ইয়াৰ পিছতেই ফেব্ৰুৱাৰীত ই চিলড্ৰেনছ বুক অফ দ্য ইয়েৰ খিতাপেৰে ব্ৰিটিছ বুক এৱাৰ্ড লাভ কৰে। ১৯৯৮ চনৰ অক্টোবৰত স্কলাষ্টিকে তেওঁলোকৰ স্বত্বাধীন কাহিনীটো হেৰী পটাৰ এণ্ড দ্য চৰ্চাৰাৰ্ছ ষ্ট'ন নামেৰে প্ৰকাশ কৰে। ৰাউলিঙৰ মতে তেওঁ এই সালসলনিৰ কথাক লৈ অনুতপ্ত আৰু সেই সময়ত তেওঁৰ স্থিতি অধিক সবল হোৱা হ'লে তেওঁ ইয়াৰ বিৰোধিতা কৰিলেহেঁতেন। ইয়াৰ ছিকুৱেল অৰ্থাৎ পৰৱৰ্ত্তী গ্ৰন্থ চেম্বাৰ অফ চিক্ৰেটছ ১৯৯৮ চনৰ জুলাই মাহত প্ৰকাশ পায় আৰু তাৰ জৰিযতে ৰাউলিঙে দ্বিতীয়টো স্মাৰ্টিজ পুৰস্কাৰ লাভ কৰে।
১৯৯৯ চনৰ ডিচেম্বৰ মাহত শৃংখলাটোৰ তৃতীয়খন গ্ৰন্থ প্ৰিজনাৰ অফ আজকাবান প্ৰকাশ পায়। ইয়াৰ জৰিয়তে তৃতীয়বাৰৰ বাবে ৰাউলিঙে স্মাৰ্টিজ বঁটা লাভ কৰি ক্ৰমাগতভাৱে তৃতীয়টো স্মাৰ্টিজ বঁটা লাভ কৰা প্ৰথমগৰাকী ব্যক্তি হিচাপে পৰিগণিত হয়। পৰৱৰ্ত্তী সময়ত তেওঁ আন গ্ৰন্থসমূহক সুযোগ দিবলৈ চতুৰ্থ গ্ৰন্থ গব্লেট অফ ফায়াৰৰ নাম উক্ত বঁটাৰ বাছনিৰ পৰা প্ৰত্যাহাৰ কৰে। ২০০০ চনৰ জানুৱাৰীত প্ৰিজনাৰ অফ আজকাবানে প্ৰাথমিক পৰ্যায়ত হুইটব্ৰেড চিলড্ৰেনছ বুক অফ দ্য ইয়েৰ বঁটা পায় যদিও শেষত ছিমাচ হিয়েনিৰ (ইংৰাজী : Seamus Heaney) বিয়'ৱালফে (Beowulf) এই বঁটা জয় কৰে।
চতুৰ্থখন গ্ৰন্থ গব্লেট অফ ফায়াৰ ২০০০ চনৰ ৮ জুলাইত ইংলেণ্ড আৰু আমেৰিকা যুক্তৰাষ্ট্ৰত মুক্তি পায় আৰু প্ৰথমদিনাই কেৱল ইংলেণ্ডতে ৩,৭২,৭৭৫ সংখ্যক কপিৰ বিক্ৰী হয়। আমেৰিকাত তিনি কোটিৰো অধিক কপিৰ বিক্ৰীৰে ই সৰ্বকালৰ সৰ্বাধিক কপি বিক্ৰেত গ্ৰন্থৰ অভিলেখ স্থাপন কৰে। সেই বছৰতে তেওঁ ব্ৰিটিছ বুক এৱাৰ্ডছৰ বৰ্ষটোৰ লেখিকা (author of the year) সন্মানো লাভ কৰে।
২০০১-২০০৭ চন
ইয়াৰ তিনি বছৰৰ পিছত, ২০০৩ চনৰ ২১ জুনত শৃংখলাটোৰ পঞ্চম গ্ৰন্থ অৰ্ডাৰ অফ দ্য ফিনিক্স প্ৰকাশিত হয়। ইয়াৰ বাবে তেওঁ সেই বছৰৰ 'চেমনীয়াৰ বাবে শ্ৰেষ্ঠ সাহিত্যকৰ্ম'ৰ ব্ৰেন ষ্টকাৰ বঁটা (Bran Stoker Award) লাভ কৰে।
২০০৫ চনৰ ১৬ জুলাইত মুক্তি পোৱা ষষ্ঠখন গ্ৰন্থ হাফ-ব্লাড প্ৰিন্সে ২০০৬ চনৰ ব্ৰিটিছ বুক এৱাৰ্ডছৰ 'বুক অফ দ্য ইয়েৰ' সন্মান লাভ কৰে। ২৪ ঘণ্টাৰ ভিতৰতে গ্ৰন্থখনৰ ৯ মিলিয়নকপিৰ বিক্ৰী হয়। হাফ-ব্লাড প্ৰিন্সৰ বিষয়ে তেওঁ কয় যে কিতাপখনৰ পৰিকল্পনা তেওঁৰ বহুদিনীয়া আৰু লিখিবলৈ লোৱাৰ আগেয়ে গোটেই পৰিকল্পনাটো তেওঁ দুমাহ ধৰি জুকিয়াই চাইছিল। লেখিকাই এই গ্ৰন্থখনৰ আৰম্ভণিতে যাদু মন্ত্ৰালয়ৰ মুৰব্বী আৰু ব্ৰিটিছ প্ৰধানমন্ত্ৰীৰ এক কথোপকথন সন্নিৱিষ্ট কৰিছে। ৰাউলিঙে নিজা ৱেবছাইটযোগে এই কথা সদৰি কৰে যে তেওঁ এই অংশটো যথাক্ৰমে ফিল'চফাৰ্ছ ষ্ট'ন, চেম্বাৰ অফ ছিক্ৰেটছ নাইবা প্ৰিজনাৰ অফ আজকাবানতহে সন্নিৱিষ্ট কৰিবলৈ মনস্থ কৰিছিল।
২০০৬ চনৰ ২১ ডিচেম্বৰত ব্লুমছবেৰীয়ে শৃংখলাটোৰ সপ্তম তথা অন্তিম গ্ৰন্থ হেৰী পটাৰ এণ্ড থ্য ডেথ্লী হেল'জৰ নাম সদৰি কৰে। ২০০৭ চনৰ ফেব্ৰুৱাৰীত ৰাউলিঙে এডিনবাৰ্গৰ বলমৰেল হোটেলৰ নিজা কোঠাত কিতাপখন লিখি শেষ কৰা বুলি বাতৰি ওলায়। অৱশেষত সেই বছৰৰে ২১ জুলাইত গ্ৰন্থখনে মুক্তি পায় আৰু সৰ্বকালৰ সৰ্বাধিক গতিবেগত বিক্ৰী হোৱা গ্ৰন্থৰ অভিলেখ গঢ়ে। কেৱল ইংলেণ্ড আৰু আমেৰিকাতে প্ৰথমদিনাই ১১ মিলিয়নৰো অধিক কপিৰ বিক্ৰী হয়।
অপ্ৰা উইনফ্ৰিৰে (Oprah Winfrey) হোৱা এক সাক্ষাৎকাৰত ৰাউলিঙে তেওঁৰ সফলতাৰ কৃতিত্ব নিজ মাতৃক দি কয় যে তেওঁৰ গ্ৰন্থসমূহে বৰ্ত্তমানৰ অৱস্থা তেওঁৰ প্ৰয়াত মাতৃৰ বাবেহে পাইছে, কিয়নো তেওঁ নিজৰ মাতৃক বৰ ভাল পাইছিল আৰু তেওঁৰ মৃত্যু হৈছিল। ("the books are what they are because she died....because I loved her and she died.")
বৰ্ত্তমান হেৰী পটাৰ এক গোলকীয় ব্ৰেণ্ড আৰু ইয়াৰ আনুমানিক মূল্য ৭ বিলিয়ন পাউণ্ড (১৫ বিলিয়ন ডলাৰ)। ইয়াৰোপৰি অন্তিম চাৰিওখন গ্ৰন্থই ক্ৰমাগতভাৱে সৰ্বকালৰ সৰ্বাধিক গতিবেগত বিক্ৰী হোৱা গ্ৰন্থৰ অভিলেখ ৰচিবলৈ সক্ষম হৈছে।
হেৰী পটাৰ চলচ্চিত্ৰ
চেম্বাৰ অফ চিক্ৰেটছৰ প্ৰকাশৰ ৩ মাহ পিছতেই, অৰ্থাৎ ১৯৯৮ চনৰ অক্টোবৰ মাহত ৱাৰ্ণাৰ ব্ৰাদাৰ্ছ নামৰ প্ৰতিষ্ঠানটোৱে সাতখন ছবিৰ এক শৃংখলাৰ বাবে ফিল'ছফাৰ্ছ ষ্ট'ন আৰু চেম্বাৰ অফ চিক্ৰেটছৰ স্বত্ব ক্ৰয় কৰে। যথাক্ৰমে ২০০১ আৰু ২০০২ চনৰ নৱেম্বৰত গ্ৰন্থকেইখনৰ সৈতে একেই নামেৰে দুয়োখন চলচ্চিত্ৰই মুক্তিলাভ কৰে। দুয়োখনৰে পৰিচালক আছিল ক্ৰিছ কলম্বাছ (ইংৰাজী : Chris Columbus)। ২০০৪ চনৰ ৪ জুনত এলফোনছ' কোৱাৰনৰ (স্পেনীছ : Alfonso Cuarón) পৰিচালনাত তৃতীয়খন গ্ৰন্থ আধাৰিত ছবি হেৰী পটাৰ এণ্ড দা প্ৰিজনাৰ অফ আজকাবানে মুক্তি পায়। ২০০৫ চনৰ ১৮ নৱেম্বৰত মাইক নিৱেলৰ (ইংৰাজী : Mike Newell) পৰিচালনাত হেৰী পটাৰ এণ্ড দা গব্লেট অফ ফায়াৰ আৰু ২০০৭ চনৰ ১১ জুলাইত হেৰী পটাৰ এণ্ড দি অৰ্ডাৰ অফ দা ফিনিক্সে মুক্তি লাভ কৰে। পৰৱৰ্ত্তী ছবি হেৰী পটাৰ এণ্ড দা হাফ-ব্লাড প্ৰিন্স মুক্তি পায় ২০০৯ চনৰ ১৫ জুলাইত। মাইকেল গল্ডেনবাৰ্গৰ (ইংৰাজী : Michael Goldenberg) চিত্ৰনাট্যৰে ছবিখনৰ পৰিচালনা আছিল ডেভিদ য়েটছৰ।
২০০৮ চনৰ মাৰ্চ মাহত ৱাৰ্ণাৰ ব্ৰাদাৰ্ছে ঘোষণা কৰে যে অন্তিম গ্ৰন্থ হেৰী পটাৰ এণ্ড দা ডেথ্লী হেল'জ চলচ্চিত্ৰ ৰূপ দুটা খণ্ডত নিৰ্মাণ কৰা হ'ব আৰু খণ্ড দুটা যথাক্ৰমে ২০১০ চনৰ নৱেম্বৰ আৰু ২০১১ চনৰ জুলাইত মুক্তি দিয়া হ'ব।
ৱাৰ্ণাৰ ব্ৰাদাৰ্ছে ৰাউলিঙৰ ইচ্ছাৰ প্ৰতি সঁহাৰি জনাই ছবিকেইখনৰ চিত্ৰগ্ৰহণ ইংলেণ্ডৰ সম্পন্ন কৰিছিল আৰু ইয়াৰ অভিনয় শিল্পীসকলো আটায়ে ইংৰাজ আছিল।
হেৰী পটাৰ এণ্ড দি অৰ্ডাৰ অফ দা ফিনিক্সৰ বাদে বাকীকেইখন ছবিৰ চিত্ৰনাট্য ষ্টিভ ক্লভছৰ (ইংৰাজী : Steve Kloves)। পৰৱৰ্ত্তী গ্ৰন্থসমূহত পেলাব পৰা প্ৰভাৱ ৰোধ কৰিবলৈ ক্লভছক এই কামত ৰাউলিঙেও সহযোগ কৰিছিল। তেওঁ কিতাপসমূহত প্ৰকাশ কৰাৰ পূৰ্বেই ক্ৰমে চেভেৰাছ স্নেইপ আৰু হেগৰিডৰ চৰিত্ৰ ৰূপায়ণকাৰী এলান ৰিকমেন আৰু ৰবি কলট্ৰেনকো (ইংৰাজী : Robbie Coltrane) তেওঁলোক ৰূপায়ণ কৰা চৰিত্ৰকেইটাৰ কিছু গুপুত কথাৰ আভাস দিছিল।
প্ৰথম ছবিখনৰ পৰিচালনাৰ দায়িত্বভাৰ ল'বলৈ পৰিচালক ষ্টিভেন স্পিলবাৰ্গ(ইংৰাজী : Steven Spielberg) আগুৱাই আহিছিল যদিও তেওঁ বিমুখ হয়। ইয়াত ৰাউলিঙৰ হাত থকা বুলি সংবাদদাতাসকলৰ বাৰম্বাৰ দাবীৰ বিপৰীতে ৰাউলিঙে এই কথা অস্বীকাৰ কৰে।
লেখিকাগৰাকীয়ে আটাইকেইখন ছবিৰে চিত্ৰনাট্যসমূহ পুনৰীক্ষণ কৰি ছবিকেইখনৰ সৃষ্টিশীল দিশটো কিছু পৰিমাণে নিয়ন্ত্ৰণত ৰাখিছে। ইয়াৰোপৰি তেওঁ দুটা খণ্ডৰ অন্তিম ছবিখনৰ প্ৰযোজনাতো অংশগ্ৰহণ কৰিছিল।
নিজা ৱেবছাইটযোগে ৰাউলিঙে জনায় যে দ্বিতীয় ছবিখনত তেওঁ হেঁপাহ জিলিকা আইনাৰ (Mirror of Erised) দৃশ্যটোত তেওঁ নিজে লিলি পটাৰৰ ভূমিকাত ওলোৱাৰ কথা আছিল। কিন্তু পিছত তেওঁ চৰিত্ৰটো ৰূপায়ণৰ পৰা বিৰত থাকে।
২০১১ চনত ব্ৰিটিছ একাডেমী চলচ্চিত্ৰ বঁটা প্ৰদান অনুষ্ঠানত প্ৰযোজকদ্বয় ডেভিদ হেইমেন আৰু ডেভিদ বেৰন, পৰিচালক ক্ৰমে ডেভিদ য়েটছ, মাইক নিৱেল আৰু এলফ'নছো কোৱাৰনৰ সৈতে জে. কে. ৰাউলিঙে 'চলচ্চিত্ৰ জগতলৈ অভূতপূৰ্ব ব্ৰিটিছ বৰঙনি'ৰ (Outstanding British Contribution to Cinema) শিতানত সমূহীয়াভাৱে মাইক বেলকন বঁটা লাভ কৰে।
সফলতা
ফৰ্বছে ৰাউলিঙক গ্ৰন্থ ৰচনাৰ জৰিয়তে বিলিয়ন মূল্যৰ ইউ এছ ডলাৰৰ গৰাকী হোৱা প্ৰথমগৰাকী মহিলা হিচাপে চিহ্নিত কৰে। ইয়াৰোপৰি তেওঁ আটাইতকৈ ধনী মহিলা মনোৰঞ্জনকাৰী (the richest female entertainer) আৰু বিশ্বৰ আটাইতকৈ ধনী ব্যক্তিৰ তালিকাত ক্ৰমে দ্বিতীয় আৰু ১০৬২তম স্থান পায়। ২০০৪ চনত ফৰ্বছৰ বিলিয়নাৰৰ তালিকাত স্থান পোৱাৰ বিপৰীতে ৰাউলিঙে কয় যে তেওঁৰ যথেষ্ট সম্পত্তি আছে যদিও তেওঁ বিলিয়নাৰ নহয়। ইয়াৰোপৰি, ২০০৮ চনত ছানডে টাইম ৰিচ্চ লিষ্টে ৰাউলিঙক ব্ৰিটেইনৰ ধনী মহিলাৰ তালিকাত ১৪৪তম স্থান দিয়ে।
২০০১ চনত ৰাউলিঙে স্কটলেণ্ডত কিল্লিকেছি হাউচ (Killiechassie House) নামৰ ১৯ শতিকাৰ এক বাংলো ক্ৰয় কৰে। এডিনবাৰ্গ আৰু পশ্চিম লণ্ডনৰ কেনছিংটনতো লেখিকাগৰাকীৰ নিজা ঘৰ আছে। ইয়াৰে দ্বিতীয়টো ২৪ ঘণ্টাই নিৰাপত্তাৰে পৰিৱেষ্টিত আৰু ইয়াৰ মূল্য ৪.৫ পাউণ্ড (৯ মিলিয়ন ডলাৰ)।
পুনৰ্বিবাহ
২০০১ চনৰ ২৬ ডিচেম্বৰত ৰাউলিঙ এনাস্থেটিষ্ট (anaesthetist) নীল মাইকেল মূৰেৰ (ইংৰাজী : Neil Michael Murray) সৈতে এক অনুষ্টুপীয়া অনুষ্ঠানেৰে বিয়াত বহে। এয়া তেওঁলোক উভয়ৰে বাবে দ্বিতীয় বিবাহ আছিল। ২০০৩ চনৰ ২৪ মাৰ্চত তেওঁলোকৰ পুত্ৰ ডেভিদ গৰ্ডন ৰাউলিঙ মূৰেৰ জন্ম হয়। সন্তানটিৰ যত্ন ল'বৰ বাবে ৰাউলিঙে কিছুদিন লেখা-মেলাৰ পৰা আঁতৰি থাকে। ৰাউলিঙৰ কনিষ্ঠা কন্যা মেকেঞ্জি জীন ৰাউলিঙ মূৰেৰ জন্ম হয় ২০০৫ চনৰ ২৩ জানুৱাৰীত। লেখিকাগৰাকীয়ে হেৰী পটাৰ এণ্ড দা হাফ-ব্লাড প্ৰিন্স মেকেঞ্জিৰ হাতত অৰ্পণ কৰিছে।
দ্য কেজুৱেল ভেকেন্সি
২০১১ চনৰ জুলাই মাহত পূৰ্বৰ এজেণ্ট ক্ৰিষ্ট'ফাৰ লিটলৰ সৈতে চুক্তি শেষ কৰে আৰু নিজৰেই সহকৰ্মীদলৰ অন্যতম নীল ব্লেয়াৰে প্ৰতিষ্ঠা কৰা এক নতুন এজেঞ্চীৰ সৈতে চুক্তিৱদ্ধ হয়। এই বিষয়ত ৰাউলিঙে কয়, “নীল আৰু ক্ৰিষ্ট’ফাৰ দুয়ো একেলগে এনে এটা বিন্দু পাইছিলগৈ য’ত কামবোৰ কাৰ্যকৰী হোৱা নাছিল, আৰু মই এটা সিদ্ধান্ত ল’ব লগা হৈছিল। ই অতিশয় কঠিন আছিল। ’’ ২০১২ চনৰ ২৩ ফেব্ৰুৱাৰীত ৰাউলিঙৰ নতুন এজেন্সী ব্লেয়াৰ পাৰ্টনাৰশ্বিপে নিজা ৱেবচাইটত লেখিকাগৰাকীয়ে প্ৰাপ্তবয়স্কসকলক উদ্দেশ্যি এখন নতুন কিতাপ প্ৰকাশ কৰিবলৈ যো-জা কৰাৰ কথা ঘোষণা কৰে। হেৰী পটাৰ শৃংখলাৰ সৈতে নতুন কিতাপখনৰ ভিন্নতাৰ বিষয়ে ৰাউলিঙে কয়, “মই ইয়াক লিখি থাকোঁতে একেদৰেই উপভোগ কৰিছিলো যদিও মোৰ নতুন কিতাপখন হেৰী পটাৰ শৃংখলাতকৈ বহুত বেলেগ হ’ব। ” সেই বছৰৰে ১২ এপ্ৰিলত লিটল, ব্ৰাউন এণ্ড কোম্পানীয়ে এই কিতাপখন দ্য কেজুৱেল ভেকেঞ্চি নামেৰে ২০১২ চনৰ ২৭ ছেপ্টেম্বৰত প্ৰকাশ পাব বুলি ঘোষণা কৰে। মুক্তিৰ প্ৰথম সপ্তাহতে বিশ্বজুৰি উপন্যাসখনৰ এক কোটি কপিৰ বিক্ৰী হয়।
২০১২ চনৰ ৩ ডিচেম্বৰত এই কথা ঘোষণা কৰা হয় যে দ্যচ কেজুৱেল ভেকেঞ্চিক বিবিচিৰ দূৰদৰ্শন নাট্যৰূপ দিয়া হ’ব আৰু ২০১৪ চনৰপৰা বিবিচি ৱানযোগে ইয়াক সম্প্ৰচাৰিত কৰাৰ আশা কৰা হৈছে।
কৰ্মৰান ষ্ট্ৰাইক
বিগত বছৰবোৰত ৰাউলিঙে প্ৰায়েই এখন অপৰাধ উপন্যাস লিখাৰ কথা কৈ আহিছে। ২০১২ চনত দ্য গাৰ্ডিয়ান কাকতত ৰাউলিনঙৰ পৰৱৰ্তী উপন্যাসখন অপৰাধমূলক হোৱাৰ সম্ভাৱনীয়নাৰ বিষয়ে এক বাতৰি ওলায়। ২০০৫ চনত ষ্টিফেন ফ্ৰাইৰ সৈতে হোৱা এক সাক্ষাৎকাৰত লেখিকাগৰাকীয়ে কৈছিল যে তেওঁ অনাগত দিনবোৰত ছদ্মনামতহে লিখা-মেলা কৰিবলৈ ভাল পাব। তেওঁ লগতে এই কথাও কয় যে ‘‘সংবাদ মাধ্যমে হয়তো টিলিকতে এই কথাৰ উমান পাব’’। ২০১২ চনত দ্য নিউ য়ৰ্কাৰৰ সৈতে হোৱা এক সাক্ষাৎকাৰত তেওঁ এই কথা সদৰী কৰে যে তেওঁ এখন নতুন উপন্যাসৰ কাম কৰি আছে আৰু মাত্ৰ ‘‘দুটামান অধ্যায়হে’’ লিখি অঁতাইছে।
ৰাউলিঙে কয়, “কোনোধৰণৰ চৰ্চা বা আকাংক্ষা নোহোৱাকৈ কিতাপখন প্ৰকাশ কৰাটো বৰ সুন্দৰ আছিল আৰু এক ভিন্ন নামত সঁহাৰি লাভ কৰাটো আছিল নিৰ্ভেজাল ৰূপত সুখকৰ। ” লেখিকাগৰাকীয়ে নিজা ৱেবছাইটত এই কথাৰ নিশ্চিতি দিয়ে যে তেওঁ এই এই “শৃংখলাটো লিখি যাবলৈ সম্পূৰ্ণভাৱে আগ্ৰহী” আৰু ছদ্মনামতেই তেওঁ এই কাম অব্যাহত ৰাখিব।
২০১৪ চনৰ ১৭ ফেব্ৰুৱাৰীত ৰাউলিঙে কৰ্মৰান ষ্ট্ৰাইক শৃংখলাৰ দ্বিতীয়খন উপন্যাস দ্য ছিল্কৱৰ্মৰ বিষয়ে ঘোষণা কৰে। ২০১৫ চনৰ জুন মাহত গ্ৰন্থখনে মুক্তি লাভ কৰে।
পৰৱৰ্ত্তী লেখনি
২০০৫ চনত ষ্টিফেন ফ্ৰাইৰে হোৱা এক সাক্ষাৎকাৰত ৰাউলিঙে কয় যে তেওঁ ছদ্মনামেৰে পৰৱৰ্ত্তী সময়ত লেখা-মেলা চলাই নিবলৈ ভাল পাব। অৱশ্যে তেওঁ সাংবাদিক জেৰেমি পেক্সমেনৰ (Jeremy Paxman) সৈতে ২০০৩ চনত হোৱা আন এক টেলিভিচন সাক্ষাৎকাৰত ছদ্মনামেৰে লিখিলেও সংবাদ মাধ্যমে টিলিকতে এই কথাৰ সম্ভেদ উলিয়াব পৰাৰ সম্ভাৱনাৰ কথাও স্বীকাৰ কৰে। ২০০৬ চনত লেখিকাগৰাকীয়ে কিছুসংখ্যক চুটিগল্প আৰু আৰু আন এখন শিশু-গ্ৰন্থ লিখি শেষ কৰাৰ কথা সদৰি কৰে।
হেৰী পটাৰ শৃংখলাৰ অষ্টম গ্ৰন্থ এখনৰ সম্ভাৱনাৰ বিষয়ে ৰাউলিঙে কয় যে এই কথা ক'ব পৰা নাযায় যে তেওঁ পুনৰ এইখন জগতৰ বিষয়ে লিখিবনে নাই। হয়তো ১০ বছৰৰ পিছত তেওঁ এই জগতলৈ উলটিব খুজিব, কিন্তু ইয়াৰ কোনো নিশ্চয়তা নাই। ("I can't say I'll never write another book about that world just because I think, what do I know, in ten year's time I might want to return to it but I think it's unlikely.") ২০১০ চনৰ ১ অক্টোবৰত অপ্ৰা উইনফ্ৰিৰে হোৱা এক সাক্ষাৎকাৰত তেওঁ এক 'চাগা'ৰ (saga) সম্ভাৱনীয়তাৰ কথা ব্যক্ত কৰে।
ৰাউলিঙে হেৰী পটাৰৰ যাদু জগতৰ বিষয়ে এক বিশ্বকোষ ৰচনা কৰিবলৈ মনস্থ কৰে। তাৰপৰা হোৱা যিকোনো লাভ দাতব্য অনুষ্ঠানলৈ দিয়াৰ সিদ্ধান্ত লোৱা হয়। ২০১২ চনৰ ১৩ এপ্ৰিলত ৰাউলিঙে নিজৰ নতুন ৱেবছাইটৰ উদ্বোধনীৰ পিছতে এই সম্পৰ্কে নিশ্চিতি প্ৰদান কৰি কয় যে পূৰ্বৰ পৰিকল্পনা অনুসৰিয়েই ইয়াৰ সমূহ ৰয়েল্টি দাতব্য অনুষ্ঠানলৈ দিয়া হ'ব। ২০০৭ চনৰ নৱেম্বৰত ৰাউলিঙে শিশুসকলৰ কাৰণে আন এখন গ্ৰন্থৰ কামত লাগি থকাৰ কথা জানিবলৈ দিয়ে।
২০০৭ চনৰ জুলাইত ৰাউলিঙে ব্যক্ত কৰে যে তেওঁ নিজৰ পৰিয়ালৰ সৈতে যথেষ্ট সময় কটাব বিচাৰে, কিন্তু তেওঁ শিশু আৰু প্ৰাপ্তবয়স্কৰ বাবে দুখন কিতাপৰ কামত ব্যস্ত হৈ আছে। তেওঁ কিতাপ দুখনৰ বিষয়ে সবিশেষ জনোৱাৰ পৰা বিৰত থাকে। সেই বছৰৰে অক্টোবৰত তেওঁ জনায় যে ভৱিষ্যতে কল্প-কাহিনীক (ফেণ্টাছী) তেওঁৰ লেখনিৰ বিষয়বস্তু হিচাপে লোৱাৰ সম্ভাৱনা নিচেই তাকৰ। তেওঁ কয় যে হেৰী পটাৰৰ প্ৰভাৱ নপৰাকৈ আৰু এখন কাল্পনিক জগত সৃষ্টি কৰাটো অতিশয় কঠিন হ'ব।
২০০৮ চনৰ মাৰ্চত ৰাউলিঙে এডিনবাৰ্গৰ কেফেত শিশুসকলৰ বাবে এখন নতুন উপন্যাস লিখি থকাৰ কথা সদৰি কৰে। তেওঁ দা ডেইলী টেলিগ্ৰাফক কয়, "মই শিশুহঁতৰ বাবে লিখি যাম কিয়নো এই কামটো মই উপভোগ কৰোঁ। " তেওঁ লগতে কয়, "মই উপযুক্ত কেফে এখন বিচাৰি উলিওৱা কামত বৰ ভাল; ভিৰৰ মাজত মই মিলি যাওঁ আৰু, নিশ্চিতভাৱে, আটায়ে দেখি থকাকৈ কেফেৰ মাজভাগত নবহো। "
২০১১ চনৰ জুনত ৰাউলিঙে হেৰী পটাৰৰ ভৱিষ্যত প্ৰকল্পসমূহ আৰু সকলো ধৰণৰ বৈদ্যুতিন ডাউনলোড সামৰি ৰখা পটাৰম'ৰ (Pottermore) নামৰ এক নতুন ৱেবছাইটৰ কথা ঘোষণা কৰে। ছাইটটোত হেৰী পটাৰৰ চৰিত্ৰ, স্থান আৰু সামগ্ৰীসমূহৰ বিষয়ে ১৮,০০০ শব্দৰ অতিৰিক্ত তথ্য সন্নিৱিষ্ট হৈছে। পৰৱৰ্ত্তী মাহত ৰাউলিঙে ক্ৰিষ্ট'ফাৰ লিটলৰ সৈতে এজেঞ্চীৰ চুক্তি শেষ কৰে আৰু লিটলৰ এজন সহকৰ্মী নীল ব্লেয়াৰৰ নতুন এজেঞ্চীৰ সৈতে যুক্ত হয়।
সামাজিক কৰ্ম
২০০০ চনত ৰাউলিঙে ভলেণ্ট চেৰিটেবল ট্ৰাষ্টৰ (ইংৰাজী : Volant Charitable Trust) প্ৰতিষ্ঠা কৰে। অনুষ্ঠানটোৱে বাৰ্ষিক ৫.১ মিলিয়ন পাউণ্ডৰ বাজেটেৰে দৰিদ্ৰতা আৰু সামাজিক বৈষম্য নিমূলৰ হকে কাম কৰে। শিশু, একক অভিভাৱকত্বৰ পৰিয়ালসমূহ আৰু মাল্টিপল শ্লেৰ'ছিছ ৰোগৰ গৱেষণালৈ সহায় আগবঢ়োৰ প্ৰতিষ্ঠানসমূহলৈও এই অনুষ্ঠানটোৱে আৰ্থিক সাহায্য প্ৰদান কৰে। ৰাউলিঙে কয়, "মই ভাবো যেতিয়া তুমি প্ৰয়োজনতকৈ অধিক লাভ কৰা তেতিয়া ইয়াৰে বহুদৰ্শী কাম কৰিবলৈ আৰু বুদ্ধিমত্তাৰে প্ৰদান কৰিবলৈ তোমাৰ এক নৈতিক দায়িত্ব থাকে। "
দৰিদ্ৰতা-বিৰোধী আৰু শিশু কল্যাণ
ৰাউলিঙ, যি এসময়ত অকলেই তেওঁৰ সন্তানৰ অভিভাৱকত্বৰ দায়িত্ব ল'ব লগা হৈছিল, বৰ্তমান সময়ত জিঞ্জাৰব্ৰেড (ইংৰাজী : Gingerdread) (পূৰ্বতে 'ওৱান পেৰেণ্ট ফেমিলিজ') নামৰ দাতব্য অনুষ্ঠানৰ মুৰব্বী। ২০০০ চনত তেওঁ উক্ত অনুষ্ঠানৰ প্ৰথমগৰাকী ৰাজদূত অৰ্থাৎ এম্বেছাদৰ আছিল। অনুষ্ঠানটোৰ সাহায্যাৰ্থে ৰাউলিঙে ছাৰাহ ব্ৰাউনৰে সৈতে একেলগে শিশু উপযোগী কাহিনীৰ পুথি এখন লিখিছিল।
২০০১ চনত ইউ কেৰ দৰিদ্ৰতা নিবাৰণৰ হকে পুঁজি সংগ্ৰহ কৰা অনুষ্ঠান কমিক ৰিলিফে (Comic Relief) তিনিগৰাকী সৰ্বাধিক-বিক্ৰেত লেখিকা -- ৰন্ধন-প্ৰণালী লেখিকা আৰু দূৰদৰ্শন উপস্থাপিকা ডেলিয়া স্মিথ, ব্ৰিজ জ'নছ, হেলেন ফিল্ডিং আৰু জে. কে. ৰাউলিঙৰ পৰা তেওঁলোকৰ বিখ্যাত লেখনিসমূহৰ সৈতে সম্পৰ্ক থকা একোখন বুকলেট আহ্বান কৰে। তেতিয়াই ৰাউলিঙে ফেণ্টাষ্টিক বিষ্টছ এণ্ড হোৱেৰ টু ফাইণ্ড দেম আৰু কুইডিচ থ্ৰু দি এজেছ ৰচনা কৰে। ২০০১ চনৰ মাৰ্চলৈকে গ্ৰন্থ দুখনৰ পৰা ১৫.৭ মিলিয়ন পাউণ্ড পুঁজি গোট খায়।
২০০৫ চনত ৰাউলিঙ আৰু এমা নিকলছনে (ইংৰাজী : Emma Nicholson) চিলড্ৰেনছ হাই লেভেল গ্ৰুপ নামৰ শিশু কল্যাণৰ হকে এক অনুষ্ঠানৰ প্ৰতিষ্ঠা কৰে। বৰ্তমান অনুষ্ঠানটোৰ নাম লুমছ। অনুষ্ঠানটোৰ সাহায্যাৰ্থে ৰাউলিঙে দা টেলছ অফ বিডল দা বাৰ্ডৰ হাতেলিখা সাতটা কপিৰ এটা নীলাম কৰে। ২০০৭ চনৰ ১৩ ডিচেম্বৰত অনলাইন গ্ৰন্থ বিক্ৰেতা আমাজন ডট কমে (Amazon.com) ১.৯৫ মিলিয়ন পাউণ্ডত গ্ৰন্থখন ক্ৰয় কৰে। লগে লগে ই সৰ্বাধিক মূল্যত নীলাম হোৱা আধুনিক গ্ৰন্থৰ অভিলেখ স্থাপন কৰে। ২০০৮ চনত গ্ৰন্থখনৰ পৰা হোৱা আয় চিলড্ৰেনছ হাই লেভেল গ্ৰুপক প্ৰদান কৰাৰ চৰ্ত্ত ৰাখি ৰাউলিঙ ইয়াৰ প্ৰকাশৰ বাবে সন্মত হয়।
১ জুন ২০১০ তাৰিখে আন্তঃৰাষ্ট্ৰীয় শিশু দিৱসত লুমছে 'লাইট এ বাৰ্থদে কেণ্ডেল ফৰ লুমছ' নামৰ বাৰ্ষিক অনুষ্ঠানৰ আৰম্ভণি কৰে। এই কাৰ্যত সহযোগ আগবঢ়োৱাৰ উদ্দেশ্যে ৰাউলিঙে ৰেডঅনলাইন ডট কো ডট ইউ কেক (Redonline.co.uk) সেইদিনাই এক সাক্ষাৎকাৰ প্ৰদান কৰে।
২০১২ চনৰ জুলাইত লণ্ডন গ্ৰীষ্মকালীন অলিম্পিক ক্ৰীড়া সমাৰোহত উপস্থিত থাকি ৰাউলিঙে গ্ৰেট অৰ্মণ্ড ষ্ট্ৰীট চিলড্ৰেনছ হস্পিটালৰ সন্মানাৰ্থে জে. এম. বেৰীৰ পিটাৰ পেনৰ কেইশাৰীমান পাঠ কৰে। ইয়াৰ সৈতে লৰ্ড ভলডেম'ৰ্টৰ লগতে অন্যান্য শিশু-সাহিত্যৰ চৰিত্ৰৰো উপস্থাপন কৰা হয়।
মাল্টিপল শ্লেৰ'ছিছ
ৰাউলিঙে মাল্টিপল শ্লেৰ'ছিছ ৰোগৰ চিকিৎসা আৰু ইয়াৰ বিষয়ে কৰা গৱেষণাৰ বাবেই আৰ্থিক সহায় তথা সমৰ্থন আগবঢ়াই আহিছে। উল্লেখ্য যে ১৯৯০ চনত তেওঁৰ মাতৃৰ এই ৰোগত আক্ৰান্ত হৈ মৃত্যু হৈছিল। ২০০৬ চনত ৰাউলিঙে এডিনবাৰ্গ বিশ্ববিদ্যালয়ত এক নতুন জীৱনদায়িনী ঔষধ কেন্দ্ৰৰ নিৰ্মাণৰ বাবে বুজন পৰিমাৰ্ণৰ ধন প্ৰদান কৰে। পিছত সেই কেন্দ্ৰটোৰ নাম এন ৰাউলিং ৰিজেনেৰেটিভ নিউৰ'লজি ক্লিনিক ৰখা হয়। ২০১০ চনত কেন্দ্ৰটোলৈ তেওঁ পুনৰ ১০ মিলিয়ন পাউণ্ড আগবঢ়ায়। অজ্ঞাত কাৰণত ৰাউলিঙৰ দেশ স্কটলেণ্ডৰ লোকে সৰ্বাধিক হাৰত মাল্টিপল শ্লেৰ'ছিছত আক্ৰান্ত হয়। ২০০৩ চনত ৰাউলিঙে মাল্টিপল শ্লেৰ'ছিছত ভোগা লোকসকলৰ যত্নৰ বাবে এক ৰাষ্ট্ৰীয় মান নিৰূপনৰ হকে জনমত গঠনতো ভাগ লয়। ২০০৯ চনৰ এপ্ৰিলত ৰাউলিঙে স্কটলেণ্ডৰ মাল্টিপল শ্লেৰ'ছিছ চছাইটীৰ উত্তৰ আৰু দক্ষিণ শাখাৰ মাজত চলি থকা বিবাদৰ বাবে অনুষ্ঠানটোৰ প্ৰতি সমৰ্থন উঠাই লোৱাৰ কথা ঘোষণা কৰে।
অন্যান্য সামাজিক কৰ্ম
২০০৮ চনৰ মে'ত গ্ৰন্থ বিক্ৰেতা প্ৰতিষ্ঠান ৱাটাৰষ্ট'নছে (Waterstones) ৰাউলিঙ আৰু অন্যান্য ১২ গৰাকী লেখক-লেখিকাক এখন মাত্ৰ A5 জোখৰ কাৰ্ডত স্ব-নিৰ্বাচিত যিকোনো বিষয়ৰ ওপৰত লিখিবলৈ আহ্বান কৰে আৰু এইসমূহ নীলাম কৰি পোৱা ধনেৰে দিজলেক্সিয়া একচন আৰু ইংলিছ পেন নামৰ দাতব্য অনুষ্ঠান দুটাৰ সাহায্যাৰ্থে ব্যৱহাৰ কৰাৰ পৰিকল্পনা কৰে। সেই বছৰৰে আগষ্টত এই কাৰ্ডসমূহ একেলগ কৰি দাতব্য অনুষ্ঠানকেইটাৰ সাহায্যৰ বাবে কিতাপ আকাৰে বিক্ৰী কৰা হয়।
ৰাজনৈতিক দৰ্শন
২০০৮ চনৰ ছেপ্টেম্বৰত শ্ৰমিক দলৰ আলোচনাচক্ৰত (Labour Party Conference) ৰাউলিঙে শ্ৰমিক দললৈ ১ মিলিয়ন পাউণ্ড আগবঢ়োৱাৰ কথা ঘোষণা কৰে আৰু ৰাজহুৱাভাৱে ডেভিদ কেমেৰুণৰ বিপক্ষৰ নেতা শ্ৰমিক প্ৰধান মন্ত্ৰী গৰ্ডন ব্ৰাউনৰ প্ৰতি সমৰ্থন আগবঢ়ায়।
ৰাউলিঙ গৰ্ডন ব্ৰাউনৰ পত্নী ছাৰাহ ব্ৰাউনৰো ঘনিষ্ঠ বান্ধৱী। তেওঁৰ সৈতে ৰাউলিঙে এক দাতব্য প্ৰকল্পৰ হকে সহযোগিতাৰে কাম কৰোঁতে চিনাকি হৈছিল। তেওঁ ২০০৩ চনত ব্ৰাউনৰ প্ৰথম সন্তান ফ্ৰেজাৰৰ (Fraser) জন্মৰ সময়ত চিকিৎসালয়ত প্ৰথমেই দেখা কৰা লোকসকলৰ অন্যতম আছিল।
সংবাদ জগতৰে সম্পৰ্ক
সংবাদ জগতৰ সৈতে ৰাউলিঙৰ সম্পৰ্ক বৰ মধুৰ নহয়। লেখিকাগৰাকীয়ে এই কথা স্বীকাৰ কৰে যে তেওঁ স্পৰ্শকাতৰ আৰু সাংবাদিকতাৰ সলনি হৈ থকা চৰিত্ৰ তেওঁ পছন্দ নকৰে। সাক্ষাৎকাৰ দিবলৈ ভাল নোপোৱা ব্যক্তি হিচাপে থকা তেওঁৰ দুৰ্নামৰ বিষয়তো ৰাউলিঙে অসন্মতি প্ৰকাশ কৰে।
২০১১ চনলৈকে ৰাউলিঙে সাংবাদ জগতৰ বিৰুদ্ধে ৫০ ৰো অধিক বাৰ ব্যৱস্থা গ্ৰহণ কৰিছে। ২০০১ চনত প্ৰেছ কমপ্লেইণ্টছ কমিছনে ৰাউলিঙে দাখিল কৰা এক অভিযোগ গ্ৰহণ কৰে। 'অ'কে!' (OK!) নামৰ এখন আলোচনীয়ে মৰিচাছৰ সাগৰ পাৰত নিজ কন্যাৰ সৈতে সময় কটোৱাৰ এলানি আলোকচিত্ৰ অনুমতিবিহীনভাৱে ছপোৱাৰ বাবে এই অভিযোগ দিয়া হৈছিল। ২০০৭ চনত ৰাউলিঙৰ কনিষ্ঠ পুত্ৰ ডেভিদে পিতৃ-মাতৃৰ সহযোগত ছানডে এক্সপ্ৰেছ কাকতৰ এক প্ৰবন্ধত প্ৰকাশ পোৱা তেওঁৰ এক আলোকচিত্ৰ নিষিদ্ধ কৰিবলৈ যত্ন কৰে যদিও আইনী যুঁজত হাৰে। কিন্তু ২০০৮ চনৰ মে'ত আদালতে ডেভিদৰ সপক্ষে ৰায় সলনি কৰে।
ৰাউলিঙৰ পূৰ্বৰ স্বামীৰ সাক্ষাৎকাৰ গ্ৰহণ কৰা ব্ৰিটিছ টেবলইড 'ডেইলী মেইল'ৰ প্ৰতি তেওঁ বিশেষ বিষোদগাৰ প্ৰকাশ কৰে।
কিছুসংখ্যক লোকৰ অনুমান মতে সংবাদ জগতৰ সৈতে থকা তিক্ত সম্পৰ্কৰ অনুপ্ৰেৰণাতে তেওঁ হেৰী পটাৰ এণ্ড দ্য গব্লেট অফ ফায়াৰত ৰীতা স্কীটাৰ (ইংৰাজী : Rita Skeeter) চৰিত্ৰটোৰ সৃষ্টি কৰে। কিন্তু ২০০০ চনত ৰাউলিঙে জনায় যে উক্ত চৰিত্ৰটোৱে প্ৰকৃততে খ্যাতিৰ দিশলৈ তেওঁৰ উত্থানক আগতীয়া কৰিছে : "মানুহে মোক সোধে যে ৰীতা স্কীটাৰক উদ্ভাসিত কৰা হৈছিল নে কি [হেৰী পটাৰৰ জনপ্ৰয়তাক প্ৰতিফলন কৰিবলৈ], কিন্তু প্ৰকৃততে চৰিত্ৰটোৰ পৰিকল্পনা আগৰেপৰা কৰা হৈছিল। " উল্লেখ্য যে ৰীতা স্কীটাৰ হেৰী পটাৰ শৃংখলাৰ এক গছিপি সাংবাদিক। তেওঁ লগতে কয়, "মই ৰীতাৰ চৰিত্ৰটো ফিল'চফাৰ্ছ ষ্ট'নতে উনুকিওৱাৰ কথা ভাবিছিলো -- যেতিয়া হেৰী লিকী ক'লড্ৰনলৈ প্ৰথমবাৰৰ বাবে সোমাই আহে আৰু আটায়ে কৈ উঠে, "পটাৰ, তুমি উলটি আহিলা!" মই সেইডোখৰতে এক সাংবাদিকক ৰাখিব খুজিছিলো। তেওঁৰ নাম ৰীতা নাছিল কিন্তু এগৰাকী মহিলাই আছিল। আৰু তেতিয়া গোটেই কাহিনীটো জুকিয়াই চাই মই ভাবিলো যে সেই ঠাইৰ বাবে তেওঁ উপযুক্ত নহয়। তেওঁ চতুৰ্থখনৰ বাবেহে উপযুক্ত য'ত হেৰীয়ে নিজৰ খ্যাতিৰে সৈতে শিক্ষাবৰ্ষটোলৈ আহিছিল। "
বঁটা আৰ সন্মানসমূহ
ৰাউলিঙে ছেইণ্ট এণ্ড্ৰিওছ ইউনিভাৰ্চিটী, ইউনিভাৰ্চিটী অফ এডিনবাৰ্গ, নেপিয়েৰ ইউনিভাৰ্চিটী, ইউনিভাৰ্চিটী অফ এক্সটাৰ, ইউনিভাৰ্চিটী অফ এবাৰ্ডিন আৰু হাৰ্ভাৰ্ড ইউনিভাৰ্চিটীৰ পৰা সন্মানীয় ডিগ্ৰী লাভ কৰিছিল। ২০০৯ চনত ফ্ৰান্সৰ ৰাষ্ট্ৰপতি নিক'লাছ ছাৰ্ক'জিয়ে (ইংৰাজী : Nicolas Sarkozy) ৰাউলিঙে লিজন ডি অ'নাৰ (Légion d'honneur) সন্মান প্ৰদান কৰে।
ৰাউলিঙে লাভ কৰা অন্যান্য বঁটাসমূহ:
বাহ্যিক সংযোগ
শ্ৰেণী:হেৰী পটাৰ শ্ৰেণী:যুক্তৰাজ্যৰ ব্যক্তি শ্ৰেণী:সাহিত্যিক
নিউয়ৰ্ক মহানগৰ
নিউয়ৰ্ক মহানগৰ (New York City; সংক্ষেপে NYC বা এন ৱাই চি) হৈছে আমেৰিকা যুক্তৰাষ্ট্ৰত অৱস্থিত বিশ্বৰ এক গুৰুত্বপূৰ্ণ চহৰ। ২০১৮ চনৰ অনুমাণিক ৮২,৯৮,৭৪৮ জনসংখ্যাৰে আৰু ৭৮৪ বৰ্গ কিলোমিটাৰ (৩০২.৬ বৰ্গ মাইল) মাটিকালিৰে নিউয়ৰ্ক মহানগৰ আমেৰিকা যুক্তৰাষ্ট্ৰৰ সৰ্বাধিক জনবসতীপূৰ্ণ আৰু সৰ্বাধিক জনঘনত্বৰ চহৰ।
তথ্য সংগ্ৰহ
শ্ৰেণী:যুক্তৰাষ্ট্ৰৰ নগৰ-মহানগৰ শ্ৰেণী:আমেৰিকা যুক্তৰাষ্ট্ৰ
পৰ্যটন
বিভিন্ন ঠাই দৰ্শণ আৰু আমোদ-প্ৰমোদৰ বাবে পৰিভ্ৰমণ কৰা কাৰ্য্যই হৈছে পৰ্য্যটন। অসম তথা ভাৰতবৰ্ষত বৰ্তমান বিভিন্ন পৰ্য্যটন ক্ষেত্ৰ গঢ়ি উঠিছে।
বিশ্ব পৰ্যটন দিৱস
১৯৮০চনৰ পৰা ৰাষ্ট্ৰসংঘই প্ৰতি বছৰে ২৭চেপ্তেম্বৰ দিনটো বিশ্ব পৰ্যটন দিৱস হিচাপে পালন কৰি আহিছে। বিশ্ব পৰ্যটন দিৱসৰ মূল উদ্দেশ্য হৈছে আন্তৰ্জাতিক সম্প্ৰদায়ৰ মাজত সু-সমন্বয়ৰ জৰিয়তে পৰ্যটনৰ গুৰুত্ব আৰু ভূমিকাৰ বিষয়ে সজাগতা বৃদ্ধি কৰা। সামাজিক, সাংস্কৃতিক, ৰাজনৈতিক আৰু অৰ্থনৈতিক দিশত পৰ্যটনে আনিব পৰা অপৰিসীম পৰিৱৰ্তন আৰু প্ৰভাৱেই এই দিৱসৰ মূল তাৎপৰ্য। ১৯৭০ চনৰ ২৭চেপ্তেম্বৰত বিশ্ব পৰ্যটন সংস্থাই পৰ্যটন পৰিনিয়ম গ্ৰহণ কৰিছিল। ১৯৯৭চনৰ পৰা প্ৰতি বছৰে একোটা নতুন বিষয়-বস্তু (থিম) লৈ বিশ্ব পৰ্যটন দিৱস উদ্যাপন কৰি অহা হৈছে। বিশ্বৰ অৰ্থনৈতিক পৰিৱৰ্তনৰ প্ৰতি লক্ষ্য ৰাখি এই থিম যুগুত কৰা হয়।
বাহ্যিক সংযোগ
*
শ্ল’ভেনিয় ৱিকিপিডিয়া
শ্ল’ভেনিয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ শ্ল’ভেনিয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।
পৰিসংখ্যা
চনত শ্ল’ভেনিয় ৱিকিপিডিয়াৰ টা প্ৰবন্ধ, গৰাকী সম্পাদক,  গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।
বাহ্যিক সংযোগ
শ্ল’ভেনিয় ৱিকিপিডিয়া
তথ্য সংগ্ৰহ
শ্ৰেণী:ৱিকিপিডিয়াসমূহ
উইলিয়াম এছ বাৰ’জ
thumb
thumb|বাৰ’জ আৰু [[ডেভিড উদাৰ্ড, প্ৰায় ১৯৯৭]]
ৰীতা চৌধুৰী
প্ৰাৰম্ভিক জীৱন
অসম আন্দোলনৰ সময়ছোৱাত তেখেত অসম জাতীয়তাবাদী যুৱ ছাত্ৰ পৰিষদৰ লগত জড়িত আছিল। আন্দোলনৰ কাৰ্য-কলাপৰ বাবে তেখেতে গুৱাহাটীত দুবাৰ আৰু ডিব্ৰুগড়ত তিনিবাৰ কাৰাবাস খাটিছিল।
সাহিত্যকৃতি
চৌধুৰীৰ জীৱনৰ প্ৰথমখন উপন্যাস আছিল ১৯৮১ চনত লিখা "অবিৰত যাত্ৰা"। ইয়াৰ বাবে তেখেত অসম সাহিত্য সভাই আয়োজন কৰা উপন্যাসৰ পাণ্ডুলিপি প্ৰতিযোগিতাত প্ৰথম স্থান অধিকাৰ কৰে। অসম আন্দোলনৰ সময়ত আত্মগোপন কৰি থকা অৱস্থাত তেখেতে এই উপন্যাসখন লিখি উলিয়াইছিল। ২০০১-২০০২ বৰ্ষত তেখেত "আধাৰশিলা"ৰ সম্পাদকো আছিল। ২০০৫ চনত তেখেতৰ "দেও লাংখুই উপন্যাসখন প্ৰকাশিত হয় আৰু সেইখনৰ বাবেই ২০০৮ চনত সাহিত্য অকাডেমী বঁটা লাভ কৰে । তাৰ পিছত চৌধুৰীৰ ২০১০ চনত প্ৰকাশিত উপন্যাস "মাকামে" বিপুল জনপ্ৰিয়তা অৰ্জন কৰে। ১৯৬২ চনৰ চীন-ভাৰত যুদ্ধৰ সময়ত তিনিচুকীয়া জিলাৰ মাকুমৰ পৰা বন্দী কৰি ৰাজস্থানলৈ লৈ যোৱা ১৫০০ জন চীনা-ভাৰতীয় লোকৰ দুখ-দুৰ্দশাৰ কাহিনী ইয়াত বৰ্ণিত হৈছে। ইতিমধ্যে ইয়াৰ আধাৰত চলচ্চিত্ৰৰ পৰিকল্পনাও কৰা হৈছে।
উপন্যাস
thumb|right|180px|[[মাকাম উপন্যাসৰ বেটুপাত]]
নলবাৰী মহাবিদ্যালয়
নলবাৰী মহাবিদ্যালয় (Nalbari College) অসমৰ নলবাৰী চহৰৰ পৰা এক কিঃমিঃ দূৰত জাপাৰকুছি গাঁৱত অৱস্থিত অৱস্থিত এক শৈক্ষিক প্ৰতিষ্ঠান। এই মহাবিদ্যালয়খন প্ৰতিষ্ঠা হৈছিল ১৯৪৫ চনত। ইয়াৰ প্ৰতিস্থাপক অধ্যক্ষ আছিল ত্ৰৈলোক্য নাথ গোস্বামী। বৰ্তমান গুৱাহাটী বিশ্ববিদ্যালয়ৰ অন্তৰ্গত এই মহাবিদ্যালয়খন ৰাষ্ট্ৰীয় মূল্যাংকন আৰু প্ৰত্যাপন পৰিষদ (National Assessment and Accreditation Council) ৰ দ্বাৰা 'B+' শ্ৰেণীৰ মহাবিদ্যালয় হিচাপে চিহ্নিত হৈছে।
ৰীতা চৌধুৰী
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:অসমীয়া ঔপন্যাসিক শ্ৰেণী:অসমীয়া কবি শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী শ্ৰেণী:অসম উপত্যকা সাহিত্য বঁটা বিজয়ী
নলবাৰী মহাবিদ্যালয়
সংক্ষিপ্ত ইতিহাস
ভাৰতে স্বাধীনতা লাভৰ দুবছৰ আগেয়ে ৪ জুলাই, ১৯৪৫ত নলবাৰী মহাবিদ্যালয় প্ৰতিস্থাপিত হয়। সেই সময়ত মঙলদৈৰ পৰা বঙাইগাঁৱলৈ ইয়েই একমাত্ৰ উচ্চ শিক্ষাৰ অনুষ্ঠান আছিল। প্ৰথমতে ই কলিকতা বিশ্ববিদ্যালয়ৰ অন্তৰ্গত আছিল যদিও ১৯৪৮ত গুৱাহাটী বিশ্ববিদ্যালয় স্থাপন হোৱাত এইখনো গুঃবিঃৰ অন্তভুক্ত হয়। ১৯৫৮ চনত এই মহাবিদ্যালয়ত বিজ্ঞান শাখা মুকলি হোৱাত ইয়াৰ ইতিহাসত এক নতুন পৃষ্ঠা সংযোজিত হয়। মাত্ৰ ২৮ জন শিক্ষাৰ্থীৰে আৰম্ভ হোৱা এই মহাবিদ্যালয় বৰ্তমান এক বৃহৎ শিক্ষানুষ্ঠান।
সা-সুবিধাসমূহ
এই মহাবিদ্যালয়খনৰ মাটিকালি ১৬.১০ একৰ (আনুমানিক)। ইয়াত কলা আৰু বিজ্ঞান শাখাত শিক্ষাদানৰ বাবে বহুকেইটা ভৱন আছে। স্নাতক পৰ্যায়ত ইয়াত পোন্ধৰটা বিভাগে চৈধ্যটা বিষয়ক প্ৰধান বিষয় হিচাপে শিক্ষাদান কৰে। লগতে ইয়াত গুৱাহাটী বিশ্ববিদ্যালয়ৰ অধীনত অসমীয়াত স্নাতকোত্তৰ শিক্ষা লাভৰো সুবিধা আছে। এই মহাবিদ্যালয়ত থকা আন আন সা-সুবিধাসমূহ হ'ল-এটা স্থায়ী পুথিভঁৰাল, এটা ছাত্ৰাবাস, এটা ছাত্ৰীনিবাস, এখন উদ্ভিদ বিজ্ঞান বাগিচা (Botanical Garden), community information center, কম্পিউটাৰ প্ৰশিক্ষণ কেন্দ্ৰ, মহাবিদ্যালয় কেণ্টিন, এক বৃহৎ খেলপথাৰ (নলবাৰী মহাবিদ্যালয় খেলপথাৰ) আদি। তদুপৰি বৰ্তমান এক ইনড'ৰ ষ্টেডিয়াম নিৰ্মাণৰো যোঁ-জা চলি আছে।
বিভিন্ন শাখা আৰু বিভাগসমূহ
নলবাৰী মহাবিদ্যালয়ত অসমীয়া আৰু ইংৰাজী উভয় মাধ্যমতে পাঠগ্ৰহণৰ সুবিধা আছে।
১) কলা শাখা ২) বিজ্ঞান শাখা
তথ্য সংগ্ৰহ
শ্ৰেণী:অসমৰ মহাবিদ্যালয়সমূহ শ্ৰেণী:নলবাৰী জিলা
পানীলগা জ্বৰ
সাধাৰণ পানীলগা জ্বৰ হৈছে এক প্ৰকাৰৰ ভাইৰাছজনিত সংক্ৰামক ৰোগ। ই শ্বাস নলীৰ ওপৰৰ অংশত সংক্ৰমিত হয় আৰু প্ৰাথমিকভাৱে নাকত প্ৰভাৱ পেলায়।
পানীলগাৰ সাধাৰণ উপসৰ্গবোৰ হৈছে কাহ, ডিঙিৰ পিৰপিৰণি, নাকৰ পৰা পানী ওলোৱা, হাঁচি, আৰু জ্বৰ। ই সাধাৰণতে সাতৰ পৰা দহ দিনৰ ভিতৰত নিজে নিজে ভাল হয়, কিছুমান লক্ষণ তিনি সপ্তাহ পৰ্যন্ত থাকিব পাৰে। প্ৰায় ২০০ বিধ ভাইৰাছে পানীলগা সৃষ্টি কৰে; একেবাৰে সাধাৰণ ভাইৰাছ বিধ হৈছে ৰাইন'ভাইৰাছ।
শ্বাস নলীৰ ওপৰৰ অংশৰ সংক্ৰমণ প্ৰভাৱিত অংশ অনুহৰি বিভিন্ন ভাগত ভাগ কৰা হৈছে, সাধাৰণ পানীলগাত নাক প্ৰভাৱিত হয়, ডিঙি (ফেৰিংজাইটিছ), আৰু ছাইনাছ (ছাইনাছাইটিছ), কেতিয়াবা কনজাংটিভাইটিছৰ বাবে এটা বা দুয়োটা চকু আক্ৰান্ত হয়। প্ৰকৃততে ভাইৰাছে কলাৰ ক্ষতিসাধন কৰাতকৈ সংক্ৰমণৰ বিপক্ষে দেহৰ প্ৰতিৰক্ষাই দেখুওৱা সংবেদনৰ বাবেহে ৰোগৰ লক্ষণসমূহৰ আৱিৰ্ভাব হয়। প্ৰাথমিকভাৱে হাত ধুই বা কোনোক্ষেত্ৰত মাস্ক পিন্ধি ইয়াৰ প্ৰতিৰোধ কৰিব পাৰি। পানীলগা জ্বৰ নিউম'নিয়াৰ ৰূপ লব পাৰে, হয়তো ভাইৰাছজনিত নিউম'নিয়া অথবা গৌণ বেক্টেৰিয়াজনিত নিউম'নিয়া।
পানীলগা জ্বৰৰ কোনো চিকিৎসা নাই, কিন্তু ইয়াৰ লক্ষণবোৰ চিকিৎসাৰ দ্বাৰা নিয়ন্ত্ৰণ কৰিব পাৰি। ই মানুহৰ মাজত অতি সঘনাই হৈ থকা এটা সাধাৰণ ৰোগ, প্ৰাপ্তবয়স্ক সকল বছৰি দুই তিনিবাৰ আক্ৰান্ত হয় আৰু শিশুসকল ছয়ৰ পৰা বাৰবাৰলৈকে। ই অতীজৰপৰাই মানৱ সমাজৰ লগত ওতঃপোতভাৱে জড়িত।
তথ্য সংগ্ৰহ
শ্ৰেণী:সংক্ৰামক ৰোগ শ্ৰেণী:ভাইৰাছজনিত ৰোগ
লৰেঞ্চ ফেৰলিংঘেট্টি
লৰেঞ্চ ফেৰলিংঘেট্টি (Lawrence Ferlinghetti) আমেৰিকাত বিট আন্দোলনৰ কবি, সম্পাদক, আৰু প্ৰকাশক। তেওঁৰ জন্ম ১৯১৯ চনৰ ২৪ মাৰ্চ।
বাহ্যিক সংযোগ
শ্ৰেণী:আমেৰিকান কবি শ্ৰেণী:সাহিত্য আন্দোলন শ্ৰেণী:বিট সাহিত্য শ্ৰেণী:আমেৰিকা যুক্তৰাষ্ট্ৰৰ ব্যক্তি
পদ্মবিভূষণ
পদ্মবিভূষণ (Padma Vibhushan, पद्म विभूषण) ভাৰতৰ দ্বিতীয় সৰ্বোচ্চ অসামৰিক সম্মান। পদ্মবিভূষণ প্ৰাপকে ভাৰতৰ ৰাষ্ট্ৰপতিৰ পৰা এটা পদক আৰু এখন মানপত্ৰ প্ৰদান কৰে। পদ্মবিভূষণ পদ্ম সন্মানসমূহৰ ভিতৰত এই সন্মান শীৰ্ষ স্থানীয়। ১৯৫৪ চনৰ ২ জানুৱাৰীত এই সম্মান প্ৰবৰ্তিত হয়। মৰ্যাদাক্ৰম অনুসৰি, পদ্মবিভূষণ সন্মানৰ স্থান ভাৰতৰত্নৰ পাছত আৰু পদ্মভূষণৰ আগত। চৰকাৰী সেৱা সহ যিকোনো ক্ষেত্ৰত জাতিৰ প্ৰতি বিশেষ আৰু ব্যতিক্ৰমী অবদানেৰ স্বীকৃতিস্বৰূপে এই সম্মান প্ৰদান কৰা হয়। সতেন্দ্ৰ নাথ বসু, নন্দ লাল বসু, জাকিৰ হুচেইন, বলচাহেব গংগাধৰ খেৰ, জিগমে দৰ্জি ৱাঙচুক, ভি. কে. কৃষ্ণ মেনন - এই সকল ব্যক্তিয়ে ১৯৫৪ চনত প্ৰথমবাৰৰ বাবে পদ্মবিভূষণ সন্মান লাভ কৰে।
ইতিহাস
২০১১ চনৰ শেষলৈকে, কেৱল ২৮৮জন ব্যক্তিলৈহে এই সন্মান আগবঢ়োৱা হৈছে ।
প্ৰথম পদক (১৯৫৪-১৯৫৫)
প্ৰথম পদকটো আছিল এটা গোলাকাৰ স্বৰ্ণপদক। ইয়াৰ ব্যাস আছিল ১-৩/৮ ইঞ্চি। মাজত এপাহ পদুমফুল, ওপৰত "পদ্মবিভূষণ" কথাষাৰৰ তলত এটা পুষ্পবৃত্ত চিত্ৰিত আছিল। আনটো ফালে ৰাষ্ট্ৰীয় প্ৰতীকটো অংকন কৰা থাকে। তাৰ ওপৰত "দেশ সেৱা" কথাষাৰ আৰু তলত এপাহ পদুমফুল চিত্ৰিত আছিল। তেতিয়া এই নক্সাটো কোনো প্ৰাপকৰ সম্মানপদকৰ ক্ষেত্ৰত ব্যবহৃত হৈছিল নে নাই তাৰ কোনো লিখিত উল্লেখ পোৱা নাযায়।
বৰ্তমানৰ পদক (১৯৫৭-বৰ্তমান লৈকে)
১৯৫৭ চনত পদকৰ নক্সা একে ৰাখি ইয়াৰ নিৰ্মাণত ট'নড ব্ৰঞ্জ (Toned bronze)ৰ সলনি বাৰ্ণিছড ব্ৰঞ্জ (Burnished bronze) ব্যৱহাৰ কৰিবলৈ লোৱা হয়।
পদ্মবিভূষণ বঁটা বিজয়ীৰ তালিকা
Note: * denotes awardees in the category of Foreigners/ NRIs/ PIOs/Posthumous.
বাহ্যিক সংযোগ
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান শ্ৰেণী:পদ্মবিভূষণ বঁটা বিজয়ী
অসমত দেখা পোৱা স্তন্যপায়ী প্ৰাণীসমূহ
অসমত প্ৰায় ১৬৪ বিধমান স্তন্যপায়ী প্ৰাণী দেখা পোৱা যায় । ইয়াৰে ৪৪ বিধ প্ৰজাতিক বিপদসংকুল (endangered) হিচাপে স্বীকৃতি দিয়া হৈছে । ইয়াৰে উল্লেখযোগ্য প্ৰজাতসমূহৰ ইংৰাজী তথা বৈজ্ঞানিক নামৰ সৈতে তলত এখন তালিকা দিয়া হৈছে-
তথ্য সংগ্ৰহ
•Vivek Menon,2003, A field Guide to Indian Mammals
শ্ৰেণী:জীৱবিজ্ঞান সম্পৰ্কীয় তালিকা আৰু প্ৰবন্ধ শ্ৰেণী:অসম সম্পৰ্কীয় তালিকা
পদ্মভূষণ
পদ্মভূষণ (पद्म भूषण) পদ্ম সন্মানসমূহৰ ভিতৰত এই সন্মান তৃতীয় স্থানত। ইয়াৰ স্মাৰকটোও পদ্মবিভূষণ থকা স্মাৰকটোৰ দৰেই। ইয়াৰ ট্ৰফিটোৰ মাজত সোণৰ বগা পাত চৰোৱা, তিনিটা পাহিৰ সৈতে এপাহ পদুম ফুলৰ প্ৰতীক খোদিত কৰা হয়। আনটো ফালে ৰাষ্ট্ৰীয় প্ৰতীকটো অংকন কৰা থাকে।
ইতিহাস
পদ্মভূষণ সন্মানটো ১৯৫৪ চনৰ ২ জানুৱাৰীত ভাৰতৰ ৰাষ্ট্ৰপতিৰ দ্বাৰা প্ৰবৰ্তন কৰা হৈছিল। দেশৰ হকে থকা যিকোনো ক্ষেত্ৰতে ভাল তথা বিৰল কামেৰে ৰাষ্ট্ৰৰ উন্নতি সাধন কৰা ব্যক্তিলৈ এই পুৰস্কাৰ আগবঢ়োৱা হয়। ২০১০ চনৰ জানুৱাৰী মাহলৈকে ১১১১ জন ব্যক্তিলৈ এই সন্মান আগবঢ়োৱা হৈছে।
বাহ্যিক সংযোগ
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান শ্ৰেণী:পদ্মভূষণ বঁটা বিজয়ী
জিম্মী ৱেলছ
জিম্মী ডনেল ৱেলছ ওৰফে জিম্ব' ৱেলছ (Jimmy Wales)-ৰ জন্ম ১৯৬৬ চনৰ আগষ্ট মাহৰ ৭ তাৰিখে হৈছিল। জিম্মী এগৰাকী আমেৰিকান ইণ্টাৰনেট শিল্পদ্যোগী (entrepreneur), কিন্তু তেওঁ বিশেষকৈ অনলাইন মুক্ত তথ্যকোষ ৱিকিপিডিয়া আৰু ৱিকি কোম্পানীৰ সহ-প্ৰতিষ্ঠাপক আৰু পৃষ্ঠপোষক হিচাপে বিশ্বব্যাপি বিখ্যাত হৈ পৰিছে।
জন্ম আৰু শিক্ষা
জিম্মী ৱেলছৰ জন্ম হৈছিল আমেৰিকা যুক্তৰাষ্ট্ৰৰ আলবামাৰ হাণ্টছভিলত। তাতেই তেওঁ ৰাণ্ডল্ফ বিদ্যালয়ৰ নাম ভৰ্ত্তি কৰি আনুষ্ঠানিক শিক্ষাৰ আৰম্ভ কৰিছিল আৰু বিত্ত বিষয়ত স্নাতক আৰু স্নাতকোত্তৰ উপাধি লাভ কৰে। তেওঁৰ দেউতাকৰ নাম জিম্মী, আৰু মাতৃৰ নাম ডৰিছ। আইতাকৰ নাম এৰমা। স্নাতক শ্ৰেণীত থকাৰ সময়ত জিম্মীয়ে দুখন বিশ্ববিদ্যালয়ত পঢ়িছিল। পিছত তেওঁ বিত্ত ক্ষেত্ৰত চাকৰি গ্ৰহণ কৰে আৰু এখন বিশ্ববিদ্যালয় শিক্ষা অসম্পূৰ্ণ অৱস্থাতে ত্যাগ কৰি কেইটামান বছৰ ছিকাগোৰ ফিউচাৰছ আৰু অপশ্যনচ ফাৰ্মত (Chicago futures and options firm) ৰিচাৰ্চ ডাইৰেক্টৰৰ পদ অলংকৃত কৰে।
ৱিকিপিডিয়াৰ প্ৰতিষ্ঠা
১৯৯৬ চনত তেওঁ দুজন সহযোগীৰ সহায়ত বোমিচ নামেৰে এটা পুৰুষসকলৰ বিনোদন আৰু প্ৰাপ্তবয়স্ক বিষয়ক ৱেবপৰ্টেলৰ প্ৰতিষ্ঠা কৰে। এই ৱেবছাইটৰ পৰাই পৰৱৰ্তীকালত উদ্ভুত বিশ্বকোষ নুপিডিয়া (২০০০-২০০৩) আৰু তাৰ উত্তৰসূৰী ৱিকিপিডিয়াৰ প্ৰাথমিক অৰ্থসংস্থান হৈছিল।
২০০১ চনত জিম্মী ৱেলছ আৰু লেৰী ছেংগাৰে ৱিকিপিডিয়া মুকলি কৰে। ছেগাৰে ৱিকি (সহযোগিতামূলক ৱেবচাইট সৃষ্টি কৰিব পৰা এটা প্ৰযুক্তি, হাৱাইয়ান শব্দ wikiৰ পৰা যাৰ অৰ্থ হৈছে "ক্ষিপ্ৰ") আৰু encyclopedia শব্দ দুটা মিলাই Wikipedia শব্দটোৰ উদ্ভাৱন কৰে।
ব্যক্তিগত জীৱন
জিম্মী ৱেলছে ২০১১ চনলৈ দুবাৰ বিবাহ কৰিছে। তেওঁৰ দ্বিতীয়া স্ত্ৰী ক্ৰিষ্টিনাৰ গৰ্ভত তেওঁৰ এজনী কন্যা জন্ম হৈছে। ৱেলছে নিজকে বস্তুবাদী আৰু কিছু পৰিমাণে উদাৰনীতিবাদী বুলি ব্যক্ত কৰে। তেওঁৰ সৃষ্ট ৱিকিপিডিয়া বিশ্বৰ বৃহত্তম বিশ্বকোষলৈ পৰিণত হৈছে। টাইম পত্ৰিকাই তেওঁলোকৰ ২০০৬ চনৰ বিশ্বৰ সবাতোকৈ প্ৰভাৱশালী ব্যক্তিসকলৰৰ নামৰ তালিকাত তেওঁৰ নাম অন্তৰ্ভুক্ত কৰে।
বাহ্যিক সংযোগ
শ্ৰেণী:আমেৰিকা যুক্তৰাষ্ট্ৰৰ ব্যক্তি শ্ৰেণী:ৱিকিমিডিয়া ফাউণ্ডেশ্যনৰ ব্যক্তি
কালসন্ধ্যা (চলচ্চিত্ৰ)
সেই বছৰৰে নতুন দিল্লীত অনুষ্ঠিত হোৱা আন্তঃৰাষ্ট্ৰীয় ছবি মহোৎসৱত ছবিখনৰ প্ৰদৰ্শনী হৈছিল। আনহাতে কাইৰো আন্তঃৰাষ্ট্ৰীয় ছবি মহোৎসৱৰ ভাৰতীয় শাখাতো ছবিখন অন্তৰ্ভুক্ত হৈছিল।
তথ্যসূত্ৰ
শ্ৰেণী:হিন্দী চলচ্চিত্ৰ শ্ৰেণী:ভাৰতীয় পেনোৰামালৈ নিৰ্বাচিত অসমৰ ছবি
কৃশাঙ্গী বান্দৰ
কৃশাঙ্গী বান্দৰ (Gray Slender Loris) ভৌগোলিকভাৱে পৃথক লাজুকী বান্দৰৰ সমগোত্ৰীয় এবিধ বান্দৰ প্ৰজাতি৷
বিতৰণ
ই দক্ষিণ ভাৰত তথা শ্ৰীলংকাৰ মুকলি কাঁইটীয়া হাবি, পৰ্ণপাতী তথা চিৰসেউজীয়া অৰণ্যত বাস কৰে৷ ইয়াক Loris tardigradus lydekkerianus হিচাপে পূৰ্বতে গণ্য কৰা হৈছিল যদিও Loris tardigradus বৰ্তমান শ্ৰীলংকাত পোৱা এটা সম্পূৰ্ণ পৃথক প্ৰজাতি৷ এই প্ৰজাতিটো শেহতীয়াকৈ ভৌগোলিকভাৱে পৃথক কেইবাটাও উপ-প্ৰজাতিত ভাগ কৰা হৈছে৷ ভাৰতবৰ্ষত পোৱা উপ-প্ৰজাতি দুটা হৈছে-
দৈহিক গঠন
লাজুকী বান্দৰতকৈ এই প্ৰজাতিৰ দেহৰ নোম কম আৰু মূৰৰ আগৰ পৰা পিঠিৰ ফাললৈ থকা আঁচডাল পাতলীয়া৷ মতা-মাইকীৰ মাজত আকৃতিগত পাৰ্থক্য নাই যদিও আকাৰত মতাবোৰ কিছু ডাঙৰ হয় ৷ কৃশাঙ্গী বান্দৰ্ৰ দেহৰ দৈৰ্ঘ্য ২০-২৫ ছে: মি:, দেহৰ ওজন ১২৫-৩৪০ গ্ৰাম৷
আচৰণ
thumb|left| কৃশাঙ্গী বান্দৰ এবিধ নিশাচৰ বান্দৰৰ প্ৰজাতি এই জন্তু বিধে দিনৰ ভাগত গছৰ খোৰোঙত বা পাতৰ আঁৰত লুকাই শুই থাকে আৰু ৰাতিৰ ভাগত খাদ্যৰ সন্ধানত ওলাই আহে৷ মূলত: পোক-পৰুৱা খাই জীয়াই থাকে৷ সাধাৰণতে আকলশৰে বা কেতিয়াবা যোৰ পাতি থকা দেখা যায়৷ সচৰাচৰ দল বান্ধি থকা দেখা নাযায়৷
বহি:সংযোগ
শ্ৰেণী:জীৱবিজ্ঞান শ্ৰেণী:বান্দৰ
গেলিচিয় ৱিকিপিডিয়া
গেলিচিয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ গেলিচিয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  প্ৰবন্ধ আছে।
পৰিসংখ্যা
চনত গেলিচিয় ৱিকিপিডিয়াৰ  টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে। মুঠ সম্পাদনা সংখ্যা ।
বাহ্যিক সংযোগ
গেলিচিয় ৱিকিপিডিয়া
তথ্য সংগ্ৰহ
শ্ৰেণী:ৱিকিপিডিয়াসমূহ
বিয়েৰ গ্ৰিলচ্
ব্যাক্তিগত জীৱন
গ্ৰিলচ্ ৪ বছৰ বয়সলৈ উত্তৰ আয়াৰলেণ্ডৰ কাউন্টী ডাউনৰ ডোনাঘাডিত ডাঙৰ দীঘ্ল হৈছিল। ইয়াৰ পিছত তেওঁলোকৰ পৰিয়ালটো ইলে অৱ ৱইটৰ বেমব্ৰিজ অঞ্চললৈ উঠি যায়। গ্ৰিলচ্‌ কঞ্জাৰভেটিভ পাৰ্টীৰ নেতা ছাৰ মাইকেল গ্ৰিলচ্ আৰু লেডী চাৰাহ গ্ৰিলচ্‌ৰ সন্তান আছিল। লাৰা ফ'চেট নামৰ গ্ৰিলচ্‌ৰ এজনী বায়েকো আছে। উল্লেখযোগ্য যে এৱেই গ্ৰিলচ্‌ক ঘৰত মতা 'বিয়েৰ' নামটো দিছিল যেতিয়া তেওঁৰ বয়স এসপ্তাহ হৈছিল।
গ্ৰিলচে্ ইটন হাউচ, লাডগ্ৰোভ স্কুল আৰু ইটন কলেজৰ পৰা শিক্ষা লাভ কৰিছিল। ইটন কলেজৰ প্ৰথমটো পৰ্বাতৰোহী ক্লাব তেওঁৰ সহযোগত গঢ় লৈ উঠিছিল। ২০০২ চনত লণ্ডন বিশ্ববিদ্যালয়ৰ পৰা Hispanic বিষয়ত স্নাতক ডিগ্ৰী লাভ কৰিছিল।
উল্লেখযোগ্য যে তেওঁৰ আজোককা ৱাল্টাৰ ডৰ্লিং স্মাইলচ্ অসম লেজিচলেটিভ কাউঞ্চিলৰ সদস্য আছিল
২০০০ চনত গ্ৰিলচ্ শ্বাৰা কেনিংচ্ নাইটৰ লগত বিবাহ পাশত আৱদ্ধ হৈছিল। তেওঁলোকৰ তিনিজন ল'ৰা সন্তান আছে।
সামৰিক সেৱা
স্কুল এৰাৰ পিছত গ্ৰিলচে্ ভাৰতীয় সেনাত যোগদান কৰাৰ কথা ভাবিছিল। এই সময়ত কেইমাহমান তেওঁ চিক্কিম, পশ্চিমবংগ আৰু অসমত থাকি হিমালয় পৰ্বত আৰোহণ কৰি কটাইছিল। ইয়াৰ পিছত ১৯৯৭ চনলৈ ৩ বছৰ ব্ৰিটিছ সেনা বাহিনীত কাম কৰে।
১৯৯৬ চনত গ্ৰিলচ্ এক পেৰাচুট দুৰ্ঘটনাত পতিত হৈ বেয়াকৈ আঘাতগ্ৰ্স্ত হয়। তেওঁ পুণৰ খোজ কাঢ়িব পাৰিব নে নোৱাৰে তাত সন্দেহ আহি পৰিছিল। সুস্থ হৈ উঠালৈ প্ৰায় ১২ মাহ লাগিছিল। ইয়াৰ পিছত তেওঁ এভাৰেষ্ট আৰোহণ কৰা শৈশৱৰ স্বপ্ন পূৰ্ণ কৰাৰ বাবে উঠিপৰি লাগিছিল।
সন্মানসূচক ভাৱে তেওঁক ২০০৪ চনত লেফটেনেন্ট কামাণ্ডাৰ আৰু ২০১৩ চনত লেফটেনেন্ট কৰ্ণেল পদ প্ৰদান কৰা হয়।
এভাৰেষ্ট জয়
দুৰ্ঘটনাৰ ১৮ মাহ পিছত গ্ৰিলচে্ তেওঁৰ শৈশৱৰ সপোন পূৰ্ণ কৰি ১৯৯৮ চনৰ ১৬ মে' তাৰিখে পৃথিৱীৰ সৰ্বোচ্চ শৃংগ মাউন্ট এভাৰেষ্ট আৰোহণ কৰে। ২৩ বছৰ বয়সত এই শৃংগ আৰোহণ কৰি গ্ৰিলচ্ এই সফলতা লাভ কৰিবলৈ সক্ষম হোৱা সৰ্বকনিষ্ঠ লোকসকলৰ মাজৰ এজন হিচাপে পৰিচিত হয়। দাবী কৰা ধৰণে তেওঁ আটাইতকৈ কনিষ্ঠ ব্ৰিটন হয় নে নহয় কথাটোত কিছু বিতৰ্ক হোৱা দেখা যায়। কাৰণ ১৯৯৫ চনত জেমচ্ আলেন নামৰ অষ্ট্ৰেলিয়া আৰু ব্ৰিটেইনৰ দ্বিনাগৰিকত্ব থকা ২২ বছৰীয়া যুৱক এজনে এই শৃংগ জয় কৰিবলৈ সক্ষম হৈছিল।
বাহ্যিক সংযোগ
শ্ৰেণী:অভিযাত্ৰী শ্ৰেণী:সাহিত্যিক শ্ৰেণী:যুক্তৰাজ্যৰ ব্যক্তি
বঙালী ভাষা আন্দোলন (বৰাক উপত্যকা)
বঙালী ভাষা আন্দোলন (বৰাক উপত্যকা) (Bengali Language Movement (Barak Valley)) অসমীয়া ভাষাৰ সৈতে বঙালী ভাষাকো অসমৰ অন্যতম চৰকাৰী ভাষা হিচাপে স্বীকৃতি দিয়াৰ দাবীত বৰাক উপত্যকাত সংঘটিত হোৱা এটি গণ আন্দোলন। ১৯ মে' ১৯৬১-ৰ দিনা অৰ্দ্ধ সামৰিক বাহিনীৰ গুলিত ১১জন লোক নিহত হোৱা এই আন্দোলনৰ আটাইতকৈ উল্লেখযোগ্য ঘটনা।
খন্তীয়া হাঁহ
খন্তীয়া হাঁহ (Northern Shoveler, বৈজ্ঞানিক নাম-Anas clypeata) এবিধ বহুলভাৱে বিস্তৃত হৈ থকা হাঁহৰ প্ৰজাতি। ই প্ৰধানকৈ ইউৰোপ, এছিয়া আৰু উত্তৰ আমেৰিকাত প্ৰজনন কৰে। । শীতকালত খন্তীয়া হাঁহে দক্ষিণ ইউৰোপ, আফ্ৰিকা, ভাৰত উপমহাদেশ, দক্ষিণ এছিয়া তথা আমেৰিকালৈ পৰিভ্ৰমণ কৰে।
বঙালী ভাষা আন্দোলন (বৰাক উপত্যকা)
প্ৰেক্ষাপট
thumb|right|শিলচৰৰ ৰেলৱে ষ্টেচনৰ ঘটনাৰ প্ৰতিবাদ ২২ এপ্ৰিল ১৯৫৯-ত অসম প্ৰদেশ কংগ্ৰেছ কমিটিয়ে কাছাৰ আৰু পাহাৰীয়া জিলাকেইখন প্ৰস্তুত নোহোৱা পৰ্যন্ত বাদ দি অসমৰ বাকী অংশত অসমীয়া ভাষাক চৰকাৰী ভাষা হিচাপে স্বীকৃতি দিয়াৰ দাবীত এটা প্ৰস্তাৱ গ্ৰহণ কৰে। কিন্তু প্ৰদেশ কংগ্ৰেছ কমিটিৰ এই প্ৰস্তাৱে ৰাজ্য সকলো শ্ৰেণীকে সন্তুষ্ট কৰাত ব্যৰ্থ হ’ল। একে বছৰৰে ৯ চেপ্তেম্বৰৰ দিনটোত অসম সাহিত্য সভাই ৰাজ্যভাষা দিৱস হিচাপে পালন কৰে।
খন্তীয়া হাঁহ
টেক্সন'মি
১৭৫৮ চনত প্ৰকাশিত 'চিষ্টেমা নেচুৰী' নামৰ গ্ৰন্থত কেৰ'লাছ লিনিয়াছে পোনপ্ৰথমে এই প্ৰজাতিটোক বৰ্তমানৰ বৈজ্ঞানিক নামেৰে সৈতে উল্লেখ কৰিছিল। 'Anas' গোটত ইয়াক অন্তৰ্ভুক্ত কৰা হৈছে যদিও ইয়াৰ অন্যান্য হাঁহ যেনে আমৰ'লীয়া হাঁহ আদিৰ পৰা কিছূ গঠনগত পাৰ্থক্য আছে। বৰ্তমানলৈকে ইয়াৰ কোনো উপ-প্ৰজাতি চিনাক্ত কৰা হোৱা নাই।
বঙালী ভাষা আন্দোলন (বৰাক উপত্যকা)
প্ৰেক্ষাপট
কিন্তু এই দাবীৰ বিৰোধ কৰিছিল বঙালীসকলে। তেওঁলোকৰ প্ৰতিদাবী আছিল অসমীয়াৰ লগতে বঙালীকো ৰাজ্যখনৰ চৰকাৰী ভাষা হিচাপে স্বীকৃতি দিব লাগে। ই দাবী-প্ৰতিদাবীৰ প্ৰতিক্ৰিয়া স্বৰূপে উজনী অসমত অসমীয়া আৰু বঙালীৰ মাজত গোষ্ঠীগত সংঘৰ্ষৰ আৰম্ভ হ’ল। লাহেলাহে এই সংঘৰ্ষ অসমৰ অন্যান্য ঠাইলৈও সম্প্ৰসাৰিত হৈ পৰিল আৰু ই প্ৰবল ৰূপ ধাৰণ কৰিলে। ইফালে ২ আৰু ৩ জুলাইত শিলচৰত পশ্চিম বংগৰ এজন সাংসদ চপলা কান্ত ভট্টাচাৰ্যৰ সভাপতিত্বত অনুষ্ঠিত হোৱা নিখিল অসম বঙালীভাষী সন্মিলনত অসমক দ্বি-ভাষিক ৰাজ্য হিচাপে ঘোষণা কৰাৰ দাবী জনায়। শিলচৰ আৰু কৰিমগঞ্জৰ বাৰ এচোছিয়েচনে ৰাজ্যখনত আইন-কানুনৰ চূড়ান্ত অৱনতি হোৱা বাবে ৰাষ্ট্ৰপতিৰ শাসন দাবী কৰি প্ৰস্তাৱ গ্ৰহণ কৰে। হিংসাত্মক ঘটনা আৰু উত্তেজনাময় পৰিবেশৰ সাম কটাবলৈ ১০ অক্টোবৰ, ১৯৬০ চনত সেই সময়ৰ অসমৰ মুখ্যমন্ত্ৰী বিমলা প্ৰসাদ চলিহাই বিধানসভাত চৰকাৰী ভাষা বিধেয়ক, ১৯৬০ উত্থাপন কৰে। উত্তৰ কৰিমগঞ্জৰ বিধায়ক ৰনেন্দ্ৰ মোহন দাস, অল পাৰ্টি হিল লিডাৰ্চ্ কনফাৰেঞ্চৰ বিধায়ক আদিয়ে এই বিধেয়কখনৰ তীব্ৰ বিৰোধিতা কৰে যদিও ২৪ অক্টোবৰত বিধেয়কখন গৃহীত হয়। ১৭ ডিচেম্বৰত ৰাজ্যপাল বিষ্ণু সহায়ে ইয়াত স্বাক্ষৰ কৰাৰ পিছত ই আইনলৈ পৰিণত হয়।
খন্তীয়া হাঁহ
বিতৰণ তথা বাসস্থান
খন্তীয়া হাঁহে প্ৰধানকৈ মুকলি জলাশয়ত বসবাস কৰে। শীতকালত ই ইউৰোপ, আফ্ৰিকা, ভাৰত, দক্ষিণ আমেৰিকা আদিলৈ পৰিভ্ৰমণ কৰে। এই হাঁহৰ প্ৰজাতিটো প্ৰধানকৈ পৰিভ্ৰমণকাৰী আৰু ই প্ৰজননৰ সময়ত বসবাস কৰা অঞ্চল সমূহৰ পৰা দক্ষিণলৈহে পৰিভ্ৰমণ কৰে। প্ৰজনন কালৰ বাহিৰে অন্য সময়ত সৰু জাকত বাস কৰে। ১৯৬০ চনৰ পৰা ইয়াৰ জনসংখ্যা বিপদমুক্ত অৱস্থাত আছে বুলি কোৱা হয়। ইয়াৰ কাৰণ সুস্থ আৰু সফল প্ৰজনন, পৰিভ্ৰমণ তথা বাসস্থানৰ সুস্থিৰতা বুলি গৱেষণাত পোৱা গৈছে।
বঙালী ভাষা আন্দোলন (বৰাক উপত্যকা)
চৰকাৰী ভাষা আইন, ১৯৬০
৮টা দফা সন্নিবিষ্ট এই আইনখনৰ ৩নং দফাযোগে অসমীয়া ভাষাক ৰাজ্যখনৰ চৰকাৰী ভাষা হিচাপে স্বীকৃতি দিয়া হয়। এই দফাটোত উল্লেখ কৰা হয় যে সকলো অধ্যাদেশ, ৰাজ্যিক বিধান সভাত গৃহীত সকলো আইন, বিধান সভাত সংশোধনীৰ বাবে দাখিল কৰা সকলো বিধেয়ক, ৰাজ্য চৰকাৰে জাৰি কৰা সকলো আদেশ, প্ৰবিধান, বিধি আৰু উপবিধি, লগতে সংসদে তৈয়াৰ কৰা আইন- ৰাজপত্ৰত অসমীয়া ভাষাত প্ৰকাশ কৰা হ’ব।
খন্তীয়া হাঁহ
বিৱৰণ
উত্তৰ গোলাৰ্ধত খন্তীয়া হাঁহৰ বৃহৎ ঠোঁটৰ বাবে ইয়াৰ চিনাক্তকৰণ সহজ হৈ পৰে। প্ৰজননৰ সময়ত মতা খন্তীয়া হাঁহৰ মূৰ অংশ গাঢ় সেউজীয়া হয়। লগতে ইয়াৰ বুকু বগা আৰু পেট বাদামী ৰঙৰ হয়। প্ৰজননৰ বাহিৰে অন্য সময়ত মতা-মাইকী দুয়োবিধ খন্তীয়া হাঁহ দেখাত একে হয়। মাইকী খন্তীয়া হাঁহৰ ঠোঁট বহল আৰু তুলনামূলক ভাৱে অন্য হাঁহৰ প্ৰজাতিতকৈ ডাঙৰ। ইয়াৰ দেহৰ বৰণ মুগা
বঙালী ভাষা আন্দোলন (বৰাক উপত্যকা)
চৰকাৰী ভাষা আইন, ১৯৬০
আনহাতে আইনখনৰ ৫ম দফাত কাছাৰ জিলাত (বৰ্তমানৰ কাছাৰ, কৰিমগঞ্জ আৰু হাইলাকান্দি জিলা) প্ৰশাসনীয় আৰু চৰকাৰী কামকাজত বঙালী ভাষা ব্যৱহাৰ কৰাৰ ব্যৱস্থাৱলী সন্নিবিষ্ট কৰা হয়। অৱশ্যে ইয়াৰ পূৰ্বে মহকুমা পৰিষদ আৰু পৌৰসভাৰ যুটীয়া সভাত দুই-তৃতীয়াংশ সদস্যৰ উপস্থিতিত কি ভাষা চৰকাৰী ভাষা হিচাপে ব্যৱহাৰ কৰা হ'ব, সেই বিষয়ে ভোটযোগে সিদ্ধান্ত ল'ব লাগিব। ৫ম দফাৰ সম্পূৰ্ণ পাঠ এনে ধৰণৰ- "Notwithstanding anything in Section 3, the Bengali language shall be used for administrative and other official purposes upto and including the district level in the district of Cachar until the Mohkuma Parishad and Municipal Boards of the district in a joint meeting by a majority of not less than two-thirds of the members present and voting decide in favour of adoption of the official language for use in the district for the aforesaid purposes. " ( ৩ নং দফাত যিয়েই নাথাকক কিয়, কাছাৰ জিলাত মহকুমা পৰিষদ আৰু পৌৰসভাবোৰৰ যুটীয়া সভাত দুই-তৃতীয়াংশ সদস্যৰ উপস্থিতিত ভোটদানৰ মাধ্যমেৰে জিলাখনত চৰকাৰী ভাষা হিচাপে কি ভাষা গ্ৰহণ কৰা হ’ব, সেই সম্পৰ্কে ভোটযোগে সিদ্ধান্ত লোৱাৰ পিছত জিলা পৰ্যায়লৈকে সামৰি প্ৰশাসনীয় আৰু অন্য চৰকাৰী উদ্দেশ্যত বঙালী ভাষা ব্যৱহাৰ কৰা হ’ব৷ )
খন্তীয়া হাঁহ
বিৱৰণ
খন্তীয়া হাঁহৰ দেহৰ দৈৰ্ঘ্য সাধাৰণতে ১৯ ছে:মি:আৰু ডেউকাৰ দৈৰ্ঘ্য ৩০ ছে:মি। ইয়াৰ ওজন ৬০০ গ্ৰাম হয়।
আচৰণ
খন্তীয়া হাঁহে প্ৰধানকৈ উদ্ভিদৰ বিভিন্ন অংশ খাদ্য হিচাপে গ্ৰহণ কৰে। তদুপৰি ই দীঘল আৰু বিশেষভাৱে অভিযোজিত ইয়াৰ ঠোঁটটো ব্যৱহাৰ কৰি পানীৰ পৰা বিভিন্ন জলজ কীট-পতংগ আদিও খায়।
খন্তীয়া হাঁহে প্ৰধানকৈ পানীৰ পৰা আঁতৰত জোপোহাৰ মাজত বাহ সাজে। ইয়াৰ বাহটো মাটিতে গাত কৰি উদ্ভিদৰ বিভিন্ন অংশ আৰু পাখি আদিৰে সাজে। সাধাৰণতে ই এবাৰত ৮-৯ টাকৈ কণী পাৰে। প্ৰজননৰ সময়ত মতা খন্তীয়া হাঁহৰ মজত মাইকী হাঁহৰ বাবে প্ৰতিযোগিতাও হোৱা দেখা যায়।
বঙালী ভাষা আন্দোলন (বৰাক উপত্যকা)
পৰৱৰ্তী ঘটনাপ্ৰবাহ
১৯৬১ চনৰ ৫ ফেব্ৰুৱাৰী তাৰিখে কাছাৰ জিলা গণ সংগ্ৰাম পৰিষদ নামৰ সংগঠন এটাৰ জন্ম হয়। অসম চৰকাৰৰ এই অন্যায়ৰ বিৰুদ্ধে ১৪ এপ্ৰিল তাৰিখে নৱবৰ্ষৰ দিনা সংগঠনটোৱে সংকল্প দিৱস পালন কৰে। বৰাকৰ জনগণৰ মাজত সজগতা সৃষ্টি কৰিবলৈ এই পৰিষদে ২৪ এপ্ৰিলত এপষেক জোৰা এটি পদযাত্ৰা উলিয়ায়। ২ মে' ত শেষ হোৱা এই পদযাত্ৰাটোত অংশ লোৱা সত্যাগ্ৰহী সকলে প্ৰায় ২২৫ মাইল উপত্যকাটোৰ গাঁৱে গাঁৱে ঘূৰি প্ৰচাৰ চলাই কৰিমগঞ্জত উপস্থিত হয়।
খন্তীয়া হাঁহ
আচৰণ
খন্তীয়া হাঁহ নীৰৱ হাঁহৰ প্ৰজাতি। মতা হাঁহৰ সৰু মাত শুনা যায়। মাইকী হাঁহে 'কোৱেক' ধৰণৰ মাত উলিয়ায়।
বঙালী ভাষা আন্দোলন (বৰাক উপত্যকা)
পৰৱৰ্তী ঘটনাপ্ৰবাহ
১২ মে'ত অসম ৰাইফল, মাদ্ৰাজ ৰেজিমেন্ট আৰু কেন্দ্ৰীয় সংৰক্ষিত পুলিচ বাহিনীয়ে শিলচৰত ফ্লেগ মাৰ্চ কৰে। ১৮ মে' ত অসম পুলিচে আন্দোলনৰ তিনিজন নেতা নলিনীকান্ত দাস, ৰথীন্দ্ৰনাথ সেন আৰু বিধুভুষণ চৌধুৰীক (সাপ্তাহিক যুগশক্তিৰ সম্পাদক) গ্ৰেপ্তাৰ কৰে।
খন্তীয়া হাঁহ
বাহ্যিক সংযোগ
শ্ৰেণী:হাঁহ
বঙালী ভাষা আন্দোলন (বৰাক উপত্যকা)
পৰৱৰ্তী ঘটনাপ্ৰবাহ
১৯ মে' ত শিলচৰ, কৰিমগঞ্জ আৰু হাইলাকান্দিত হৰতাল আৰু পিকেটিং আৰম্ভ হ'ল। কৰিমগঞ্জত আন্দোলনকাৰী সকলে চৰকাৰী কাৰ্যালয়, ৰেলৱে ষ্টেচন, ক'ৰ্ট আদিত পিকেটিং কৰিছিল। শিলচৰত তেওঁলোকে ৰেলৱে ষ্টেচনত কৰিছিল। শেষৰ ৪ বজাৰ ৰেলখনৰ সময় পাৰ হোৱাৰ পিছত হৰতাল শেষ কৰাৰ কথা আছিল। ৰাতিপুৱাৰ ৫:৪০ ৰ ৰেলখনৰ এখনো টিকট বিক্ৰী হোৱা নাছিল। ৰাতিপুৱাৰ ভাগত হৰতাল শান্তিপূৰ্ণ ভাৱে পাৰ হৈছিল। কিন্তু আবেলি ষ্টেচন অসম ৰাইফল আহি উপস্থিত হৈছিল।
প্ৰায় ২:৩০ বজাত নজন সত্যাগ্ৰহীক গ্ৰেপ্তাৰ কৰি কঢ়িয়াই নিয়া পুলিচৰ ট্ৰাক এখন শিলচৰ ষ্টেচনৰ কাষেৰে পাৰ হৈ যায়। পিকেটিংকাৰী সকলে তেওঁলোকক গ্ৰেপ্তাৰ কৰি লৈ যোৱা দেখি তীব্ৰ প্ৰ্তিবাদ কৰে। ভয়তে পুলিচকেইজন পলাই যায়। ইয়াৰ পিছত কোনো অচিনাক্ত দুবৃত্তই ট্ৰাকখন জ্বলাই দিয়ে। ইয়াৰ পিছত প্ৰায় ২:৩৫ বজাত ষ্টেচনৰ সুৰক্ষাত থকা অৰ্দ্ধ-সামৰিক বাহিনীয়ে আন্দোলনকাৰীসকলক বন্দুক আৰু লাঠীৰে কোবাবলৈ ধৰে। ইয়াৰ পিছত সাত মিনিটৰ ভিতৰত তেওঁলোকে ১৭ ৰাউণ্ড গুলী আন্দোলনকাৰী সকললৈ লক্ষ্য কৰি চলায়। ১২ জন লোকৰ দেহত গুলী লাগে। তেওঁলোকৰ নজন সিদিনাই নিহত হৈছিল। এজন পিছত ঢুকায়। আন এজনৰ পুলিচৰ লাঠীচালনাত পলাবলৈ চেষ্টা কৰোঁতে পুখুৰীত পৰি মৃত্যুবৰণ কৰে; যাৰ মৃতদেহ দুদিন পিছত উদ্ধাৰ হৈছিল। ২০ মে' ত শিলচৰৰ লোকসকলে শ্বহীদ সকলৰ শৱদেহ লৈ প্ৰতিবাদ সাব্যস্ত কৰে।
এই ঘটনাৰ পিছত অসম চৰকাৰে বৰাক উপত্যকাত বঙালী ভাষাক চৰকাৰী ভাষা হিচাপে স্বীকৃতি দিবলৈ অসম চৰকাৰী ভাষা আইন, ১৯৬০ৰ ৫ম দফাটো সংশোধন কৰিবলৈ বাধ্য হয়।
শ্বহীদ
১৯৬১ চনৰ ১৯ মে'ৰ শিলচৰ ৰেল ষ্টেচনৰ ঘটনাত পুলিচৰ গুলীত মৃত্যু হোৱা লোকসকল হ'ল-
গুলী চালনা কৰাৰ উপৰিও পুলিচে লাঠীচালনা কৰিছিল। পুলিচৰ আক্ৰমণৰ পৰা হাত সাৰিবলৈ বহুতো লোকে ওচৰতে থকা ৰেলৱেৰ পুখুৰীত জাপ দি সাঁতুৰি পলাবলৈ চেষ্টা কৰিছিল। তেনেকৈ পলাওতে গুৰুতৰভাবে আহত হোৱা সত্যেন দেৱ নামৰ লোক এজনৰ মৃতদেহ দুদিন পিছত ২১ মে'ৰ দিনা পুখুৰীত ওপঙি থকা অৱস্থাত উদ্ধাৰ হৈছিল। বঙালী ভাষা আন্দোলনৰ এই এঘাৰজন শ্বহীদৰ সোঁৱৰণত ১৯ মে'ৰ দিনটো ভাৰতৰ বিভিন্ন ঠাইত বঙালী ভাষা শ্বহীদ দিৱস ৰূপে পালন কৰা হয়।
সমাধান সূত্ৰ
গুলীচালনাৰ ঘটনাৰ প্ৰতিবাদত বৰাক উপত্যকাৰ ৬জন বিধায়কে পদত্যাগ কৰে। সংঘাট প্ৰশমন কৰিবলৈ তদানীন্তন কেন্দ্ৰীয় গৃহমন্ত্ৰী লালবাহাদুৰ শাস্ত্ৰীয়ে এক শান্তি সূত্ৰৰ প্ৰস্তাৱ দিয়ে। কিন্তু সংগ্ৰাম পৰিষদে শাস্ত্ৰীৰ সূত্ৰ অগ্ৰাহ্য কৰে। অন্যহাতে অনা-বঙালী মুছলমান, মণিপুৰী আৰু খিলঞ্জীয়া কাছাৰীৰে গঠিত শান্তি সমিতিয়ে কেন্দ্ৰীয় গৃহমন্ত্ৰীৰ ওচৰত স্মাৰক-পত্ৰ দি অসমীয়া ভাষাকে একমাত্ৰ চৰকাৰী ভাষা হিচাপে ৰখাৰ দাবী জনায়। অসম কেবিনেটে ২৪ চেপ্তেম্বৰ ১৯৬১-ত শাস্ত্ৰী-সূত্ৰক অনুসৰণ কৰি চৰকাৰী ভাষা আইনৰ সংশোধনী বিধেয়কৰ খচৰাত অনুমোদন জনায়। ৭ অক্টোবৰ ১৯৬১-ত এই বিধেয়ক বিধান সভাত গৃহীত হয়।
অসম চৰকাৰী ভাষা (সংশোধিত) আইন, ১৯৬১-ৰ যোগে মূল আইনখনৰ ৫ নং দফাটো সংশোধনী কৰি বঙালী ভাষাক কাছাৰ জিলাত চৰকাৰী ভাষা হিচাপে স্বীকৃতি দিয়া হয়। ৫ নং দফাৰ অতি চমু সংশোধনীত উল্লেখ কৰা হয় যে:"Without prejudice to the provisions contained in Section 3, the Bengali Language shall be used for administrative and other official purpose upto and including the district level in the district of Cachar." ( ৩ নং দফাত সন্নিবিষ্ট ব্যৱস্থাবোৰৰ প্ৰতি পক্ষপাতিত্ব নকৰাকৈ, জিলা পৰ্যায়লৈকে সামৰি কাছাৰ জিলাত প্ৰশাসনিক আৰু অন্যান্য চৰকাৰী কামকাজত বঙালী ভাষা ব্যৱহাৰ কৰা হ'ব।)
তথ্য সংগ্ৰহ
শ্ৰেণী:স্বাধীনোত্তৰ অসম শ্ৰেণী:অসমৰ ৰাজনীতি শ্ৰেণী:বঙালী ভাষা শ্ৰেণী:ভাষা আন্দোলন